open-index/open-wikipedia-markdown huggingface dataset:
ଲୋକାଲ ଟୋକା ଲଭ୍ ଚୋଖା

**ଲୋକାଲ ଟୋକା ଲଭ୍ ଚୋଖା**, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଦ୍ୟୁମ୍ନ ଲେଙ୍କା ଓମ୍ ସାଇ ପ୍ରଡକ୍ସନ ବ୍ୟାନରରେ ନିର୍ମିତ ହୋଇଥିଲା ଏହି କଥାଚିତ୍ରଟି । ବନଶ୍ରୀ ଲେଙ୍କା ଏହି କଥାଚିତ୍ରଟିର କାହାଣୀ ରଚନା କରିଥିଲେ । ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ ମହାନ୍ତି ଏବଂ ସନମୀରା ନାଗେଶ । ମିହିର ଦାସ, ପୁଷ୍ପା ପଣ୍ଡା, ଅପରାଜିତା ମହାନ୍ତି, ପ୍ରଦ୍ୟୁମ୍ନ ଲେଙ୍କା, ଅସୀତ ପତି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
* ମିହିର ଦାସ
* ପୁଷ୍ପା ପଣ୍ଡା
* ଅପରାଜିତା ମହାନ୍ତି
* ପ୍ରଦ୍ୟୁମ୍ନ ଲେଙ୍କା
* ଅସୀତ ପତି

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ନିର୍ମଳ ନାୟକ, ଅରୁଣ ମନ୍ତ୍ରୀ, ବାପୁ ଗୋସ୍ୱାମୀ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୧୮ର ଓଡ଼ିଆ କଥାଚିତ୍ର
ସୁଷମା ରଣା

**ସୁଷମା ରଣା** ଜଣେ ଭାରତୀୟ ପେଶାଗତ ବନ୍ଧୁକଚାଳନା ଖେଳାଳି । ସେ ୨୫ ମିଟର୍ ବନ୍ଧୁକଚାଳନା ପ୍ରତିଯୋଗିତାରେ ପ୍ରତିଦ୍ୱନ୍ଦିତା କରନ୍ତି । ସେ ଯଶପାଲ୍ ରଣାଙ୍କ ଛୋଟ ଭଉଣୀ ।i

ସେ ୨୦୦୨ରୁ ୨୦୦୩ ପର୍ଯ୍ୟନ୍ତ ୨୫ ମିଟର୍ ବନ୍ଧୁକଚାଳନାରେ ଜାତୀୟ ରେକର୍ଡ ବ‌ହନ କରିଥିଲେ । ସେ ମେଲ୍‌ବୋର୍ଣ୍ଣ୍‌ଠାରେ ୨୦୦୬ ରାଜ୍ୟଗୋଷ୍ଠୀ କ୍ରୀଡାରେ ଭାଗ ନେଇ ୨୫ ମିଟର୍ ମହିଳା ଯୁଗଳ ବନ୍ଧୁକଚାଳନାରେ ସରୋଜା ଝୁଠୁଙ୍କ ସ‌ହ ସ୍ୱର୍ଣ୍ଣ ପଦକ ଜିତିଥିଲେ ।

## ଆଧାର
* "*Sushma Rana rewrites National mark*" - rediff.com article dated December 16, 2003
* "*Sushma Rana wins gold*" - rediff.com article dated December 3, 2005

ଶ୍ରେଣୀ:୧୯୮୦ ଜନ୍ମ
ଚିତ୍ରକାରିଣୀ ମନ୍ଦିର

**ଚିତ୍ରକାରିଣୀ ମନ୍ଦିର** ଭୁବନେଶ୍ୱରରେ ଥିବା ଏକ ହିନ୍ଦୁ ମନ୍ଦିର ଅଟେ । ଏହା ମୁଖ୍ୟ ମନ୍ଦିର ଏବଂ ତା'ର ଚତୁଃପାର୍ଶ୍ୱରେ ଥିବା ଚାରୋଟି ମନ୍ଦିରର ସମୂହ । ମନ୍ଦିରଟିର ଇଷ୍ଟଦେବୀ ହେଉଛନ୍ତି ଚାମୁଣ୍ଡା ।
## ମନ୍ଦିର ସ୍ଥାପତ୍ୟ 
ଚିତ୍ରକାରିଣୀ ମନ୍ଦିର କଳିଙ୍ଗ ସ୍ଥାପତ୍ୟ ଶୈଳୀ ନାଗରା ଅନୁସରଣରେ ନିର୍ମିତ । ଏତଦବ୍ୟତୀତ ଏଥିରେ ପଞ୍ଚାୟତନ ଶୈଳୀର ଅନୁଶୀଳନରେ ମୁଖ୍ୟ ମନ୍ଦିର ଚାରିପଟେ ଚାରୋଟି ସାନ ମନ୍ଦିରମାନ ରହିଛି ।
ମୁଖ୍ୟ ମନ୍ଦିରଟି ଦୁଇ ଭାଗରେ ବିଭକ୍ତ: ଗର୍ଭଗୃହ ଏବଂ ଜଗମୋହନ । ଜଗମୋହନର ଉପରଭାଗ ପିରାମିଡ଼ ଆକାରରେ ଗଠିତ, ଯାହାକୁ *ପିଢ଼ା* କୁହାଯାଏ । ଅନ୍ୟ ଚାରୋଟି ମନ୍ଦିରରେ କେବଳ ଗର୍ଭଗୃହ ରହିଛି । ପ୍ରତ୍ୟେକ ମନ୍ଦିରରେ ଥିବା ଲମ୍ବା ରେଖା ଦେଉଳ(ବିମାନ) ଦ୍ରାବିଡ଼ ଶୈଳୀରେ ନିର୍ମିତ ମନ୍ଦିରମାନଙ୍କଠାରୁ ଅପେକ୍ଷାକୃତ ବଡ଼ ।
ମୁଖ୍ୟ ମନ୍ଦିରର ଗର୍ଭଗୃହରେ ଚାମୁଣ୍ଡା ଦେବୀଙ୍କ ପ୍ରତିମା ଉପସ୍ଥିତ । ଏହା ଏକ ନାଲିରଙ୍ଗର ପ୍ରତିମା । ଜଗମୋହନରେ ଥିବା ହନୁମାନ ଏବଂ ନବଗ୍ରହଙ୍କ ପ୍ରତିମା ସିଧାସଳଖ ପଥରରେ ଖୋଦିତ ।

## ଚିତ୍ରାବଳୀ 

ଫାଇଲ:Chitrakarini_Temple.jpeg
ଫାଇଲ:Chitrakarini Temple.jpg

## ଆଧାର 
ଶ୍ରେଣୀ:ହିନ୍ଦୁ ମନ୍ଦିର
ଶ୍ରେଣୀ:ଓଡ଼ିଶାର ହିନ୍ଦୁ ମନ୍ଦିର
ନେଫ୍ରୋଟିକ ସିଣ୍ଡ୍ରୋମ

**ନେଫ୍ରୋଟିକ ସିଣ୍ଡ୍ରୋମ** (ଇଂରାଜୀ ଭାଷାରେ **Nephrotic syndrome**) ଏକ ଲକ୍ଷଣ ସମୂହର ନାମ ଯାହା ବୃକ୍‌କ (kidney) ନଷ୍ଟ ହେବା ଯୋଗୁ ଜାତ ହୁଏ । ଏହି ଲକ୍ଷଣମାନଙ୍କର ନାମ ପ୍ରୋଟିନୁରିଆ (protein in the urine), ହାଇପୋଆଲବୁମିନେମିଆ (low blood albumin levels), ହାଇପରଲିପିଡେମିଆ (high blood lipids), ଓ ଉଲ୍ଲେଖନୀୟ ଇଡିମା ଫୁଲା (swelling) । ଓଜନ ବୃଦ୍ଧି, ଥକ୍କା ଅନୁଭବ, ଫେଣ‌ଯୁକ୍ତ ମୂତ୍ର ମଧ୍ୟ ଦେଖାଯାଏ । ରୋଗ ଜଟିଳ ହେଲେ ରକ୍ତ ଜମାଟ (blood clots), ସଂକ୍ରମଣ ଓ ଉଚ୍ଚ ରକ୍ତଚାପ ହୋଇପାରେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶାନ୍ତନୁ

ମହାଭାରତ ତଥା ଅନ୍ୟାନ୍ୟ ପୁରାଣ ଅନୁସାରେ ଶାନ୍ତନୁ ଥିଲେ ହସ୍ତିନାପୁରର ରାଜା, ଯେ କି ଭୀଷ୍ମ ବା ଦେବବ୍ରତଙ୍କ ପିତା ତଥା କୁରୁ ପାଣ୍ଡବ ମାନଂକ ପ୍ରପିତାମହ ଥିଲେ  । ସେ ଭରତ ଗୋତ୍ର ତଥା ଚନ୍ଦ୍ର ବଂଶଜ ଥିଲେ । ସେ ତାଙ୍କ ପଇତା ରାଜା ପ୍ରତୀପଂକ ତୃତୀୟ ପୁତ୍ର ଥିଲେ । ଶାନ୍ତନୁଙ୍କ ପ୍ରଥମ ଅଗ୍ରଜ ଦେବାପି କୁଷ୍ଠ ରୋଗାକ୍ରାଂତ ହୋଇ ରାଜ୍ୟ ଉତ୍ତରାଧିକାର ତ୍ୟାଗ କରି ସନ୍ୟାସୀ ହୋଇଥିଲେ । ମଧ୍ୟମ ଅଗ୍ରଜ ବହ୍ଲୀକ ପିତୃ ଦେଶ ତ୍ୟାଗ କରି ମାତୁଳ ଦେଶ ବଲ୍ଖର ରାଜା ହୋଇଥିଲେ । ତେଣୁ ଶାନ୍ତନୁ ହସ୍ତିନାପୁର ରାଜତ୍ୱ ପ୍ରାପ୍ତ ହୋଇଥିଲେ । 

## ଶାନ୍ତନୁଙ୍କ ପୂର୍ବ ଜନ୍ମ ଏବଂ ବ୍ରହ୍ମାଙ୍କ ଅଭିଶାପ
ଶାନ୍ତନୁ ତାଙ୍କ ପୂର୍ବ ଜନ୍ମରେ ଇକ୍ଷାକୁ ବଂଶର ଜଣେ ପ୍ରତାପଶାଳୀ ରାଜା ଥିଲେ ଓ ତାଙ୍କା ନାମା ଥିଲା ମହାଭିଷ । ସେ ତାଙ୍କ ପୁଣ୍ୟ ଓ ଯଜ୍ଞ ବଳରେ ସ୍ୱର୍ଗ ପ୍ରାପ୍ତି ହୋଇଥିଲେ । ଥରେ ବ୍ରହ୍ମାଙ୍କ ଏକ ଦେବ ସଭାରେ ଅନେକ ଦେବଗଣ ଏକତ୍ରିତ ହୋଇଥିଲେ ଯେଉଁଥିରେ ଦେବୀ ଗଙ୍ଗା ତଥା ମହାଭିଷ ମଧ୍ୟ ଥିଲେ । ହଠାତ୍‍ ପବନରେ ଦେବୀ ଗଙ୍ଗାଙ୍କ ବସ୍ତ୍ର ଉଡିଯାଇଥିଲା । ଏଥିରେ ସେଠାରେ ଉପସ୍ଥିତ ସମସ୍ତ ଦେବ ଗଣ ମୁହଁ ତଳକୁ କରିଦେ‍ଇଥିଲାବେଳେ ମହାଭିଷ ଗଙ୍ଗାଂକୁ ଚାହିଁରହିଥିଲେ । ତାଙ୍କର ଏ ମାନବୀୟ ଆଚରଣରେ ବ୍ରହ୍ମା କ୍ଷୁବ୍ଧ ହୋଇଏ ତାଙ୍କୁ ଓ ଦେବୀ ଗଙ୍ଗାଂକୁ ମର୍ତ୍ତ୍ୟରେ ଜନ୍ମ ନେବାକୁ ଅଭିଶାପ ଦେ‍ଇଥିଲେ । 

ଯେତେବେଳେ ଗଙ୍ଗା ସେ ଦେବସଭାରୁ ଫେରୁଥିଲେ, ସେତେବେଳେ ଅଷ୍ଟ ବସୁ ତାଙ୍କୁ ପ୍ରାର୍ଥନା କରିଥିଲେ କି ଗଂଗାଂକ ମାନବ ଜନ୍ମରେ ସେମାନଂକୁ ତାଙ୍କ ପୁତ୍ର ଭାବେ ସେ ଜନ୍ମ ଦେବେ । ଗଙ୍ଗା ଏଥିରେ ରାଜି ହୋଇଥିଲେ ।

## ମର୍ତ୍ତ୍ୟରେ ଶାନ୍ତନୁ ଓ ଗଙ୍ଗା 
ପୂର୍ବୋକ୍ତ ବ୍ରହ୍ମା ଅଭିଶାପ ଅନୁଯାୟୀ ଶାନ୍ତନୁ ମର୍ତ୍ତ୍ୟରେ କୁରୁ ରାଜା ପ୍ରତୀପଙ୍କ ପୁତ୍ର ଭାବେ ଜନ୍ମ ନେଇ ହସ୍ତିନାପୁର ରାଜା ହୋଇଥିଲେ | ଥରେ ଗଙ୍ଗା ନଦୀ କୂଳରେ ବୁଲୁ ବୁଲୁ ସେ ଜଣେ ସୁନ୍ଦରୀ ସ୍ତ୍ରୀଂକୁ ଦେଖି ରୂପରେ ମୋହିତ ହୋଇ ତାଙ୍କୁ ବିବାହ ପ୍ରସ୍ତାବ ଦେଲେ ।  ଏ ସ୍ତ୍ରୀ ଜଣଂକ ଥିଲେ ଦେବୀ ଗଂଗାଂକ ମାନବୀ ଅବତାର । ଗଙ୍ଗା ଏ ପ୍ରସ୍ତାବରେ ରାଜି ହୋଇଥିଲେ, କିଂତୁ ସେ ଶାନ୍ତନୁଙ୍କ ନିକଟରେ ସର୍ତ୍ତ ରଖିଥିଲେ କି ସେ ତାଙ୍କର ପରିଚୟ କେବେ ଦେବେ ନାହିଁ ତଥା ସେ ଯାହା ବି କରିବେ ଶାଂତନୁ ସେଥିରେ କୌଣସି ପଶ୍ନ ପଚାରିବେ ନାହିଁ । ଯେଉଁ ଦିନ ଏ ସର୍ତ୍ତ ଭଂଗ ହେବ ସେ ଶାଂତନୁ ତ୍ୟାଗ କରଇ ଚାଲିଯିବେ । ଏ ସର୍ତ୍ତରେ ଶାଂତନୁ ରାଜି ହୋଇଥିଲେ ଏବଂ ମାନବୀ ଗଙ୍ଗାଙ୍କୁ ବିବାହ କରି ସୁଖରେ କାଳାତିପାତ କରିଥିଲେ ।

ମାତ୍ର ଯେତେବେଳେ ଗଙ୍ଗାଙ୍କର ସଂତାନ ଜନ୍ମ ହୁଅଂତି ସେ ତାଙ୍କୁ ତୁରଂତ ନଦୀରେ ବିସର୍ଜନ କରିଦିଅଂତି । ଶାନ୍ତନୁ ନିଜ ସର୍ତ୍ତ ପାଳନ କରି  ଗଙ୍ଗାନ୍ଗ୍କୁ କୌଣସି ପ୍ରଶ୍ନ ପଚାରି ପାରନ୍ତି ନାହିଁ । ଏହିପରି ଶାନ୍ତନୁ ତାଙ୍କର ପ୍ରଥମ ସାତଟି ସଂତାନ ହରାଂତି । ଏହି ସଂତାନମାନେ ଥିଲେ ଅଷ୍ତ ବସୁ ମାନଂକ ମଧ୍ୟରୁ ପ୍ରଥମ ସାତ ବସୁ । ସେମାନେ ସବୁ ତାଙ୍କ ପୂର୍ବ କର୍ମ ଯୋଗୁଁ ଅଭିଶାପ ପାଇ ମ୍ରର୍ତ୍ତ୍ୟରେ ଜନ୍ମ ହେବାର ଥିଲା । 

ଯେତେବେଳେ ଗଙ୍ଗା ତାଙ୍କର ଅଷ୍ଟମ ପୁତ୍ରକୁ ନଦୀରେ ବିସର୍ଜନ କରିବକ୍କୁ ଉଦ୍ୟତ ହୁଅଂତି, ସେତେବେଳ ଶାନ୍ତନୁ ତାଙ୍କୁ ଅଟକାଇଥିଲେ । ସେତେବେଳେ ଗଙ୍ଗା ସେ ଶିଶୁ ପୁତ୍ରକୁ ବଂଚାଇ ରଖିଥିଲେ, ମାତ୍ର ସର୍ତ୍ତ ଭଂଗ ହୋଇଥିବାରୁ ଶାନ୍ତନୁଙ୍କୁ ଛାଡି ଚାଲିଯା‍ଇଥିଲେ ଓ ମାନବୀ ରୂପ ପରିତ୍ୟାଗ କରିଥିଲେ । 

ଏହି ଅଷ୍ଟମ ଶିଶୁ ବଡ଼ ହୋଇ ଦେବବ୍ରତ ଭୀଷ୍ମ ହୋଇଥିଲେ ।

## ଆଧାର 
ଶ୍ରେଣୀ:ମହାଭାରତର ଚରିତ୍ର
ସାନିଆ ଶେଖ୍

**ସାନିଆ ଶେଖ୍**&nbsp;(ଜନ୍ମ ୨୫ ଅପ୍ରେଲ ୧୯୯୨) ଜଣେ&nbsp; ଭାରତୀୟ ମହିଳା ସ୍କିଟ୍ (SK75) ଖେଳାଳି ।

## ପରିବାର
## ସଫଳତା
## ଆଧାର
ମାଇଣ୍ଡ୍‌ଗେମ୍

**ମାଇଣ୍ଡ୍‌ଗେମ୍** ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ବହୁଭାଷୀ ଭାରତୀୟ କଥାଚିତ୍ର, ଯାହାକି ଓଡ଼ିଆ (ଓଡ଼ିଆ ଓ ସମ୍ବଲପୁରୀ), ତେଲୁଗୁ ଏବଂ ହିନ୍ଦୀ ଭାଷାରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଶ୍ରୀଧର ମାର୍ଥା । ଛବିତା ମାର୍ଥା ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଏହି କଥାଚିତ୍ରଟି ଉଭୟ ଓଡ଼ିଆ ଏବଂ ତେଲୁଗୁ ଭାଷାରେ ନିର୍ମାଣ ହୋଇଥିଲା ।

ମନୋଜ ମିଶ୍ର, ପୁଷ୍ପା ପଣ୍ଡା, ଅତୁଲ କୁଲ୍‌କର୍ଣ୍ଣି, ଅନୁ ଚୌଧୁରୀ, ଚିତ୍ତରଞ୍ଜନ ତ୍ରିପାଠୀ, ଚିନ୍ମୟ ମିଶ୍ର, ଇଶିକା ସିଂହ, ସଞ୍ଜୁ ଶିବରାମ, ଅପ୍ସରା ରାଣୀ, ୟଶପାଲ ଶର୍ମା, ଶିଜୁ, ତନ୍ନିକେଲା ଭରଣୀ, ବିନ୍ନି ମୋବଷ୍ଟାଜ୍ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ମନୋଜ ମିଶ୍ର – କୁଞ୍ଜିଲାଲ
* ପୁଷ୍ପା ପଣ୍ଡା – ପ୍ରିନ୍ସିପାଲ୍
* ଅତୁଲ କୁଲ୍‌କର୍ଣ୍ଣି – ଅରୁଣ ଅଗ୍ନିହୋତ୍ରୀ (ଆଇପିଏସ୍)
* ଅନୁ ଚୌଧୁରୀ – ମୀରା ଅଗ୍ନିହୋତ୍ରୀ
* ଚିତ୍ତରଞ୍ଜନ ତ୍ରିପାଠୀ
* ଚିନ୍ମୟ ମିଶ୍ର – ସୁଶୀଲ ପଣ୍ଡା
* ଇଶିକା ସିଂହ
* ସଞ୍ଜୁ ଶିବରାମ – ଶେଖର
* ଅପ୍ସରା ରାଣୀ
* ୟଶପାଲ ଶର୍ମା – ରଞ୍ଜନ ପ୍ରସାଦ ଶର୍ମା (ଆଇପିଏସ୍)
* ଶିଜୁ – ମହାନ୍ତି (ଆଇପିଏସ୍)
* ତନ୍ନିକେଲା ଭରଣୀ – ଆପ୍ପା ରାଓ
* ବିନ୍ନି ମୋବଷ୍ଟାଜ୍ – ଅପରାଧୀ

## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଜର୍ଜ ଜୋସେଫ । 

## ମୁକ୍ତିଲାଭ 
ଏହି କଥାଚିତ୍ରଟି ୨୦୨୩ ମସିହାର ଅକ୍ଟୋବର ୬ ତାରିଖରେ ଓଡ଼ିଆ, ହିନ୍ଦୀ ଓ ତେଲୁଗୁ ଭାଷାରେ ମୁକ୍ତିଲାଭ କରିଥିଲା ।

## ବିବାଦ 
୨୦୧୮ ମସିହାରେ ପ୍ରଥମେ ଏହି କଥାଚିତ୍ରଟିର ନାମ *ପାଟଣାଗଡ଼* ରଖାଯାଇଥିଲା । ୨୦୧୯ କଲିକତା ଇଣ୍ଟରନ୍ୟାସନାଲ ଫିଲ୍ମ ଫେଷ୍ଟିଭାଲରେ ଏହାର ସ୍କ୍ରିନିଂ ସମୟରେ ବିବାଦ ଦେଖାଦେଇଥିଲେ ଓ ଶେଷରେ ଏହାର ନାମ ପରିବର୍ତ୍ତନ କରାଯାଇ *ମାଇଣ୍ଡ୍‌ଗେମ୍* ରଖାଯାଇଥିଲା ।

## ଆଧାର
## ବାହାର ଆଧାର
* 

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ସ୍ୱର୍ଣ୍ଣଜଳେଶ୍ୱର ମନ୍ଦିର

**ସ୍ୱର୍ଣ୍ଣଜଳେଶ୍ୱର ମନ୍ଦିର** ଭୁବନେଶ୍ୱରରେ ଥିବା ଏକ ହିନ୍ଦୁମନ୍ଦିର ଅଟେ । ଏହା ସପ୍ତମ ଶତାବ୍ଦୀରେ ନିର୍ମିତ ଏକ ଭଗ୍ନପ୍ରାୟ ମନ୍ଦିର ।
## ସ୍ଥାପତ୍ୟ 
ସ୍ୱର୍ଣ୍ଣଜଳେଶ୍ୱର ମନ୍ଦିର କଳିଙ୍ଗ ସ୍ଥାପତ୍ୟକଳାର ପ୍ରାଥମିକସ୍ଥରର ଏକ ନିଦର୍ଶନ । ଏହି ମନ୍ଦିରଟି ଓଡ଼ିଶାର ସର୍ବପୁରାତନ ହିନ୍ଦୁ ମନ୍ଦିରମାନଙ୍କ ମଧ୍ୟରୁ ଅନ୍ୟତମ । ମନ୍ଦିରଟି ଅନ୍ୟଏକ ପୁରାତନ ମନ୍ଦିର ପର୍ଶୁରାମେଶ୍ୱର ମନ୍ଦିରର ପ୍ରତିରୂପ ବୋଲି ଗ୍ରହଣ କରାଯାଏ । ଏହି ମନ୍ଦିରର ଉତ୍ତରପାର୍ଶ୍ୱରେ ଶିବବିବାହର ଦୃଶ୍ୟ ଖୋଦିତ ହୋଇଛି, ଯାହାକି ପର୍ଶୁରାମେଶ୍ୱର ମନ୍ଦିରରେ ମଧ୍ୟ ଦେଖାଯାଏ । ମନ୍ଦିର ଭିତ୍ତିରେ ଏକ ସରୁ ଲମ୍ବର ପ୍ୟାନେଲରେ ମହାଭାରତ ଏବଂ ରାମାୟଣର ବିଭିନ୍ନ ଦୃଶ୍ୟ ଖୋଦିତ ହୋଇଛି ।
## ଚିତ୍ରାବଳୀ 

File:Swarna_Jaleswar_Temple.jpeg|ଓଡ଼ିଶା ଟୁରିଜିମର ସାଇନବୋର୍ଡ
File:Temple panel.jpeg|ଶିବ ଆରାଧନା ଦୃଶ୍ୟ
File:Devi inlaid on stone.jpeg|ଦେବୀମୂର୍ତ୍ତି
File:Place for subsidiary deities.jpeg|ପାର୍ଶ୍ୱଦେବତାଙ୍କ ଆସ୍ଥାନ
File:Bhrusava (Vrisabha).jpeg|ମୁଖ୍ୟଦ୍ୱାର ସାମ୍ନାରେ ଥିବା ଭୃଷଭମୂର୍ତ୍ତି

## ଆଧାର 
ଶ୍ରେଣୀ:ହିନ୍ଦୁ ମନ୍ଦିର
ଶ୍ରେଣୀ:ଓଡ଼ିଶାର ହିନ୍ଦୁ ମନ୍ଦିର
ବିଶାଖା ଏବଂ ଅନ୍ୟମାନେ ବନାମ ରାଜସ୍ଥାନ ସରକାର

**"ବିଶାଖା ଏବଂ ଅନ୍ୟମାନେ ବନାମ ରାଜସ୍ଥାନ ସରକାର"** ଭାରତର ଉଚ୍ଚତମ ନ୍ୟାୟାଲୟର ଏକ ଐତିହାସିକ ଫଇସଲା ଯେଉଁଠାରେ ବିଶାଖା ତଥା ଅନ୍ୟାନ୍ୟ ମହିଳା ସଂଗଠନ ରାଜସ୍ଥାନ ସରକାର ତଥା ଭାରତ ସରକାରଙ୍କ ବିରୁଦ୍ଧରେ ଏକ ଜନହିତ ମାମଲା ଦାୟର ପୂର୍ବକ କର୍ମଜୀବି ମହିଳାମାନଙ୍କ ସପକ୍ଷରେ ସମ୍ବିଧାନର ୧୪, ୧୯ ଓ ୨୧ ଧାରା ଅନୁସାରେ କର୍ମସ୍ଥଳୀରେ ସେମାନଙ୍କର ଅଧିକାର ତଥା ଯୌନ ଉତ୍ପୀଡନ ବିରୁଦ୍ଧରେ ବିହିତ ପଦକ୍ଷେପ ନିଶ୍ଚିତ କରିବା ପାଇଁ ଦାବୀ କରିଥିଲେ । ଭୱ୍ୱଁରୀ ଦେବୀ ନାମ୍ନୀ ଜନୈକ ସାମାଜିକ କର୍ମୀ ତାଙ୍କ କର୍ମ ସଂପାଦନା କରିବାକୁ ଯାଇ ଏକ ନିଷିଦ୍ଧ ଶିଶୁ ବିବାହ ବନ୍ଦ କରିବାକୁ ଯାଇ ଧର୍ଷଣର ଶୀକାର ହେବାପରେ ଏହି ମାମଲାଟି ଦାଖଲ ହୋଇଥିଲା ।

## ପୃଷ୍ଠଭୂମି 
ଭାରତରେ ୧୯୯୭ ମସିହା ପୂର୍ବରୁ କର୍ମ ସ୍ଥଳୀରେ କର୍ମଜୀବୀ ମହିଳାଙ୍କ ପ୍ରତି ହେଉଥିବା ଯୌନ ଉତ୍ପୀଡନ ସମ୍ବନ୍ଧୀୟ ଅଭିଯୋଗର ବିହିତ କାର୍ଯ୍ୟାନୁଷ୍ଠାନ ସମ୍ବନ୍ଧେ କାର୍ମିକ ସଂସ୍ଥାର ମୁଖ୍ୟଙ୍କ ଭୂମିକା ବିଷୟରେ କୌଣସି  ଦିଶାନିର୍ଦ୍ଦେଶ ନ ଥିଲା । ତେଣୁ କର୍ମ ସ୍ଥଳୀରେ ମହିଳାଟିଏ ଯୌନ ଉତ୍ପୀଡନର ଶିକାର ହେଲେ ତାକୁ ଭାରତୀୟ ପିଙ୍ଗଳ କୋଡର ଧାରା ୩୫୪ କିମ୍ବା ଧାରା ୫୦୯ରେ ନିକଟସ୍ଥ ପୋଲିସ ଥାନାରେ ଏକ ମାମଲା ଦାଖଲ କରିବାକୁ ପଡୁଥିଲା । ତା ଛଡା ଏମିତି ଅନେକ ପ୍ରକାର ଯୌନ ଉତ୍ପୀଡନ ମାମଲା ଥିଲା, ଯେପରିକି ଅଶ୍ଳୀଳ ଇଙ୍ଗିତ ଦେବା, ଶରୀରର ସଂବେଦନଶୀଳ ଅଂଶକୁ ସ୍ପର୍ଶ କରିବା ଇତ୍ୟାଦି, ଯେଉଁଠି ପୋଲିସ ପାଇଁ ମଧ୍ୟ ଏହି ଦୁଇ ଦଫାରେ ମାମଲା ରୁଜ୍ଜୁ କରିବା କଷ୍ଟକର ହେଉଥିଲା ।

୧୯୯୨ ମସିହାରେ ରାଜସ୍ଥାନର ଭୱ୍ୱଁରୀ ଦେବୀ ନାମ୍ନୀ ଜଣେ ମହିଳା ସାମାଜିକ କର୍ମୀ ଏକ ବାଲ୍ୟ ବିବାହ ବନ୍ଦ କରିବାକୁ ଯାଇ ସ୍ଥାନୀୟ ଉଚ୍ଚ ଜାତିର ଲୋକଙ୍କ ତୀବ୍ର ବିରୋଧର ଶୀକାର ହେଲେ । ଏପରିକି ତଥାକଥିତ କିଛି ଉଚ୍ଚବର୍ଗର ଲୋକଙ୍କ ଦ୍ୱାର ସେ ଧର୍ଷଣର ଶିକାର ହେଲେ । ମହିଳା ଜଣକ ନ୍ୟାୟ ପାଇବା ଆଶାରେ ମାମଲା ରୁଜ୍ଜୁ କଲେ ସିନା, ହେଲେ ଅପରାଧୀ କିନ୍ତୁ ବିଚାର ପରେ ଖଲାସ ହୋଇଗଲେ । ଏହି ଘଟଣାରେ କିଛି ମହିଳା ସଂଗଠନ ଭୱ୍ୱଁରୀ ଦେବୀଙ୍କ ଏହି ନ୍ୟାୟ ପାଇଁ ଲଢେଇରେ ସାମିଲ ହୋଇ ଉଚ୍ଚତମ ନ୍ୟାୟାଳୟରେ ଉକ୍ତ ଜନହିତ ମାମଲା ଦାୟର କଲେ ।

## ମାର୍ଗଦର୍ଶକ ନିୟମ 
ଉଚ୍ଚତମ ନ୍ୟାୟାଳୟ ଉକ୍ତ ମାମଲାରେ କର୍ମ କ୍ଷେତ୍ରରେ ଯୌନ ଉତ୍ପୀଡନ ରୋକିବା ଦିଗରେ ସ୍ପଷ୍ଟ ଦିଶା ନିର୍ଦ୍ଦେଶ ଜାରି କରିବା ସହ ରାଜ୍ୟ ସରକାର ତଥା ସମସ୍ତ ସରକାରୀ ଓ ବେସରକାରୀ କର୍ମସଂସ୍ଥାନକୁ ଏ ଦିଗରେ ବିହିତ କାର୍ଯ୍ୟାନୁଷ୍ଠାନ ନେବା ପାଇଁ ନିର୍ଦ୍ଦେଶ ଦେଇଥିଲେ । ଉଚ୍ଚତମ ନ୍ୟାୟାଳୟ ଉକ୍ତ ମାମଲାରେ ଯୌନ ଉତ୍ପୀଡନର ନୂତନ ବ୍ୟାଖ୍ୟା କରିବା ସହ ଏ ଦିଗରେ କର୍ମ ସଂସ୍ଥାନର ମୁଖ୍ୟଙ୍କ ଭୂମିକା ସଂପର୍କରେ ସ୍ପଷ୍ଟ ଦିଶା ନିର୍ଦ୍ଦେଶ ଜାରୀ କରିଥିଲେ । ଉଚ୍ଚତମ ନ୍ୟାୟାଳୟଙ୍କ ଏହି ନିର୍ଦ୍ଦେଶାବଳୀ **ବିଶାଖା ମାର୍ଗଦର୍ଶକ ନିୟମ** ନାମରେ ଖ୍ୟାତ ।

ଉଚ୍ଚତମ ନ୍ୟାୟାଳୟ ଯୌନ ଉତ୍ପୀଡନର ନୂତନ ବ୍ୟାଖ୍ୟା କରିବାକୁ ଯାଇ ସ୍ପଷ୍ଟ କରିଛନ୍ତି ଯେ କର୍ମ କ୍ଷେତ୍ରରେ ଜଣେ କର୍ମଜୀବୀ ମହିଳା ସହ

କ) ଶାରିରୀକ ସ୍ପର୍ଶ, 

(ଖ) ଯୌନ ସମ୍ଭୋଗ ପାଇଁ ଅନୁରୋଧ ବା ଦାବୀ 

(ଗ) ଅଶ୍ଳୀଳ ଇଙ୍ଗିତ କିମ୍ବା ମହିଳାଙ୍କ ଇଜ୍ଜତ ହାନୀ କଲା ଭଳି ଯେ କୌଣସି ଅଙ୍ଗଭଙ୍ଗି ପ୍ରଦର୍ଶନ, ଏହାସବୁ ଯୌନ ଉତ୍ପୀଡନ ଭାବେ ଗଣ୍ୟ ହେବ ।

## ନିୟମରୁ ଅଧିନିୟମ 
୧୯୯୭ ମସିହାରେ ଉଚ୍ଚତମ ନ୍ୟାୟାଳୟ କର୍ମ କ୍ଷେତ୍ରରେ କର୍ମଜୀବି ମହିଳାଙ୍କ ଯୌନ ଉତ୍ପୀଡନ ନିରାକରଣ ଦିଗରେ ଏକ ଦିଶାନିର୍ଦ୍ଦେଶ ଜାରି କରିଥିଲେ । ତେବେ ପରବର୍ତ୍ତୀ ସମୟରେ ଅର୍ଥାତ ୨୦୧୩ ମସିହାରେ ଭାରତ ସରକାର ଏହି ସବୁ ଦିଶା ନିର୍ଦ୍ଦେଶର ପାଳନ ନିଶ୍ଚିତ କରିବା ଉଦ୍ଦେଶ୍ୟରେ "The Sexual Harassment of Women at Workplace (Prevention, Prohibition and Redressal) Act, 2013" ଅଧିନିୟମିତ କରିଥିଲେ । ଉକ୍ତ ଅଧିନିୟମ 23 ଏପ୍ରିଲ ୨୦୧୩ ମସିହାରୁ କାର୍ଯ୍ୟକାରୀ ହେଲା ।

## ଆଧାର 
## ଆହୁରି ପଢନ୍ତୁ 
:en:Vishakha Guidelines

ଶ୍ରେଣୀ: ଭାରତୀୟ ଆଇନ
ବ୍ରଜ ସିଂହ

**ବ୍ରଜ ସିଂହ**, ଜଣେ ଓଡ଼ିଆ ଅଭିନେତା । ସେ ଓଡ଼ିଆ କଥାଚିତ୍ର, ଦୂରଦର୍ଶନ ଧାରାବାହିକ, ଥିଏଟର ଆଦିରେ ଅଭିନୟ କରନ୍ତି । ସେ ୧୯୮୬ ମସିହାରେ ଓଡ଼ିଆ କଥାଚିତ୍ର ଯୋର ଯା'ର ମୂଲକ ତାର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ଡିଡି ଓଡ଼ିଆରେ ପ୍ରସାରିତ ବିଭିନ୍ନ ଧାରାବାହିକଗୁଡ଼ିକରେ ଅଭିନୟ କରିଥିଲେ । ଜଣେ ହାସ୍ୟ କଳାକାର ଭାବରେ ସେ ଅନେକ ଚଳଚ୍ଚିତ୍ରରେ ଅଭିନୟ କରିବା ସ‌ହ ବିଭିନ୍ନ ସ‌ହକାରୀ ଭୂମିକାରେ ମଧ୍ୟ କଥାଚିତ୍ର ଓ ଦୂରଦର୍ଶନ ଧାରାବାହିକରେ ଅଭିନୟ କରିଛନ୍ତି ।

## ଅଭିନୟ ଜୀବନ
## ଅଭିନୀତ କଥାଚିତ୍ର
## ଅଭିନୀତ ଧାରାବାହିକ
## ଆଧାର
## ବାହାର ଆଧାର
* 

ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତା
ଶ୍ରେଣୀ:ଓଡ଼ିଆ ହାସ୍ୟ ଅଭିନେତା
ରିଫ୍ଲେକ୍ସ ସିଙ୍କୋପି

**ରିଫ୍ଲେକ୍ସ ସିଙ୍କୋପି** (ଇଂରାଜୀ ଭାଷାରେ **Reflex syncope**) ଏକ ବେମାରୀ ଯେଉଁଥିରେ କିଛି ସମୟ ନିମନ୍ତେ ସ୍ନାୟୁ ଜନିତ (neurologically) କାରଣରୁ ରକ୍ତ ଚାପ (blood pressure) କମି ଚେତନା ହଜିଯାଏ (loss of consciousness) ।  ଚେତନା ହାନୀ (Loss of consciousness) ହେବା ପୂର୍ବରୁ ଝାଳ ବୋହିବା, ଦୃଷ୍ଟିହାନୀ, କାନନାଦ ଆଦି ଲକ୍ଷଣ ରୋଗୀ ଅନୁଭବ କରେ । ମୁତ୍ର ତ୍ୟାଗ, ଗିଳିବା ଓ କାଶିବା ସମୟରେ ସିଚୁଏସନାଲ ସିଙ୍କୋପି ହୁଏ । ଭାସୋଭାଗାଲ ସିଙ୍କୋପିରେ ଏହା ଯଥେଷ୍ଟ ନହେଲେ ମିଡୋଡ୍ରିନ (Midodrine) ବା ଫ୍ଲୁଡ୍ରୋକର୍ଟିଜୋନ ଦିଆଯାଏ । କ୍ୱଚିତ ଏକ କାର୍ଡ଼ିଆକ ପେସମେକର  (cardiac pacemaker) ଆବଶ୍ୟକ ହୁଏ । ବର୍ଷକୁ ୧,୦୦୦ ଲୋକରେ ଜଣେ ରିଫ୍ଲେକ୍ସ ସିଙ୍କୋପି ରୋଗରେ ଆକ୍ରାନ୍ତ ହୁଏ । ସମସ୍ତ ସିଙ୍କୋପି (syncope) ରୋଗ ମଧ୍ୟରୁ ୫୦% ଏହି ରିଫ୍ଲେକ୍ସ ସିଙ୍କୋପି ରୋଗ ଓ ଏହା ଏକ ସାଧାରଣ ରୋଗ । 
 
## ଆଧାର 
## External links 
ଶ୍ରେଣୀ:ଚିକିତ୍ସା ବିଜ୍ଞାନ
ଅଥାର

**ଅଥାର** ପିଠା ସିଝା ହେବା ପାଇଁ ବ୍ୟବହୃତ ଏକ ମାଟିହାଣ୍ଡି । ଅଥାରରେ ଏଣ୍ଡୁରି, ମଣ୍ଡା ଇତ୍ୟାଦି ପିଠା ପ୍ରସ୍ତୁତ କରାଯାଏ ।
## ଗଠନ 
ଅଥାର ହାଣ୍ଡି କହିଲେ ମାଟିହାଣ୍ଡିରେ ଏକ ପ୍ରକାର ବ୍ୟବସ୍ଥା ବୁଝାଇଥାଏ । ଅଥାର ହାଣ୍ଡିର ତଳଭାଗରେ କିଛି ପାଣି ରଖାଯାଏ । ତା'ର ଅଳ୍ପ ଉପରେ ସରୁ କାଠିମାନଙ୍କଦ୍ୱାରା ଭାଡ଼ି ପ୍ରସ୍ତୁତ କରାଯାଏ । ଭାଡ଼ି ଉପରେ କଞ୍ଚା ନଡ଼ିଆ ପତ୍ର, ବାଉଁଶ କଣି, କଦଳୀ ପତ୍ରାଦି ଟାଣ ଭାବରେ ଖଂଜାଯାଇ ଏହା ଉପରେ ପିଠ‌ଉ (ସୁଦ ବା ଆଣ) ରଖାଯାଏ । ହାଣ୍ଡିମୁହଁରେ କନା ବନ୍ଧାଯାଏ ଯାହାକୁ *ଅଥାର କନା* କୁହାଯାଏ । ପିଠ‌ଉ ରଖିବାପରେ ଏହାକୁ ଢ଼ାଙ୍କୁଣିଦ୍ୱାରା ଘୋଡ଼ାଇ ଦିଆଯାଏ । ଏହି ଘୋଡଣୀକୁ *ଅଥାର ପଲମ* କୁହାଯାଏ ।

## ବ୍ୟବହାର 
ବିଭିନ୍ନପ୍ରକାର ପିଠା ତିଆରି ପାଇଁ ଏକ ପାରମ୍ପରିକ ରୋଷେଇ ସରଞ୍ଜାମ ଅଟେ । ଅଥାର ହାଣ୍ଡିରେ ବା ଅଥାର ପ୍ରଣାଳୀରେ ହେଉଥିବାରୁ ଅଥାର ପିଠା କୁହାଯାଏ । ପତ୍ର ଫାଳ ଦୁଇଟି ନମସ୍କାର ପରି ରହିଁଥିବାରୁ ନମସ୍କାର ପିଠା ବା ଅଥରା ପିଠା ବୋଲି କେତେକ ଅଞ୍ଚଳରେ କୁହାଯାଏ । ହାଣ୍ଡିଟିକୁ ଚୁଲିନିଆଁରେ ବସାଇଲେ, ପ୍ରଥମେ ତଳେ ଥିବା ପାଣି ତାତିଯାଏ । ସେଥିରୁ ଉତ୍ପନ୍ନ ବାମ୍ଫରେ ଆଣ ସିଝି ପିଠା ପ୍ରସ୍ତୁତ ହୋଇଥାଏ । ପ୍ରଥମାଷ୍ଟମୀରେ ଏଣ୍ଡୁରିପିଠା ହେବାର ସାତଦିନ ପରେ ଅଥାର ହାଣ୍ଡି ଭଙ୍ଗାଯାଏ । ଏହାକୁ ଅଥାରଭଙ୍ଗା କୁହାଯାଏ ।
ପୂର୍ବରୁ ଅଥାର ହାଣ୍ଡିରେ ପାରମ୍ପରିକ ଭାବେ ପିଠା ତିଆରି ହେଉଥିଲା । ମାତ୍ର ଏବେ ମାଟି ହାଣ୍ଡିର ବ୍ୟବହାର କମିଯାଇ ଇଟିଲି ତିଆରି ଛାଞ୍ଚ କିମ୍ବା ଢାଙ୍କୁଣୀ-ଦିଆ ଷ୍ଟିଲ ବା ଆଲମୁନିୟମ ହାଣ୍ଡିର ବ୍ୟବହାର ହେଉଅଛି । 

## ଆଧାର 
ଶ୍ରେଣୀ:ଖାଦ୍ୟ 
ଶ୍ରେଣୀ:ରୋଷେଇ ସରଞ୍ଜାମ
ବାସିଲାର ଖପୁରୀ ଅସ୍ଥିଭଗ୍ନ

**ବାସିଲାର ଖପୁରୀ ଅସ୍ଥିଭଗ୍ନ** (ଇଂରାଜୀ ଭାଷାରେ **basilar skull fracture**) ଏକ ଅସ୍ଥି ଭଗ୍ନ ଯାହା ଖପୁରୀର ନିମ୍ନ ଭାଗ ବା ବେସ୍‌ରେ (base of the skull) ଦେଖାଯାଏ ।  ସିଏସଏଫ ଛିଦ୍ର ବନ୍ଦ କରିବା, ସ୍ନାୟୁ ଓ ରକ୍ତନଳୀ ଆଘାତ ନିମନ୍ତେ ଅପରେଶନ କରାଯାଇପାରେ । 
ସାଂଘାତିକ ମୁଣ୍ଡ ଆଘାତ (head injury) ହେଲେ ପ୍ରାୟ ୧୨% ରୋଗୀଙ୍କର ଏହି ଭଙ୍ଗା ଦେଖାଯାଏ । 
 
## ଆଧାର 
## External links 
ଶ୍ରେଣୀ:ଚିକିତ୍ସା ବିଜ୍ଞାନ
ପଞ୍ଚାନନ ନାୟକ

**ପଞ୍ଚାନନ ନାୟକ** (ଜନ୍ମ: ୭ ଫେବୃଆରୀ ୧୯୭୨) ଜଣେ ଓଡ଼ିଆ ଗୀତିକାର । ସେ ଓଡ଼ିଆ କଥାଚିତ୍ର, ଆଧୁନିକ ଆଲବମ୍ ଆଦିରେ ଅନେକ ଗୀତ ରଚନା କରିଛନ୍ତି । ପଞ୍ଚାନନ ୨୦୦୫ ମସିହାରେ ଓଡ଼ିଆ କଥାଚିତ୍ର ଜଗତରେ ଗୀତ ରଚନା କରିବା ଆରମ୍ଭ କରିଥିଲେ । ଏହାପୂର୍ବରୁ ସେ ଓଡ଼ିଆ ଆଲବମ ଜଗତରେ ଗୀତ ଲେଖି ଜଣେ ଗୀତିକାର ଭାବରେ ପ୍ରବେଶ କରିଥିଲେ । ୨୦୦୫ରେ ସେ ଓଡ଼ିଆ କଥାଚିତ୍ର ତତେ ମୋ ରାଣରେ ଗୀତ ରଚନା କରି ଓଡ଼ିଆ କଥାଚିତ୍ର ଜଗତରେ କାମ ଆରମ୍ଭ କରିଥିଲେ ।

## ପ୍ରାରମ୍ଭିକ ଜୀବନ
ପଞ୍ଚାନନ ଭଦ୍ରକ ଜିଲ୍ଲାର ତିହିଡ଼ି ବ୍ଲକରେ ଜନ୍ମଗ୍ରହଣ କରିଥିଲେ ।

## ଗୀତ ରଚନା
ପଞ୍ଚାନନ ନାୟକ ୨୦୦୫ ମସିହାରେ ଓଡ଼ିଆ କଥାଚିତ୍ର ତତେ ମୋ ରାଣରେ ଗୀତ ରଚନା କରି ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ । ଏହାପୂର୍ବରୁ ସେ ଓଡ଼ିଆ ଆଧୁନିକ ଆଲବମ୍ ଗୀତରେ ଗୀତ ରଚନା କରିଥିଲେ । 

ପରର୍ବତ୍ତୀ ସମୟରେ ସେ ଟୋପାଏ ସିନ୍ଦୂର ଦି ଟୋପା ଲୁହ, ମୁନ୍ନା: ଏ ଲୋଭ୍ ଷ୍ଟୋରୀ, ବନ୍ଦେ ଉତ୍କଳ ଜନନୀ, ପ‌ହିଲି ରଜ, ଆସିବୁ କେବେ ତୁ ସାଜି ମୋ ରାଣୀ, ଚୋରି ଚୋରି ମନ ଚୋରି, ଏମିତି ବି ପ୍ରେମ ହୁଏ, ରାଜୁ ଆୱାରା, ସପନର ନାୟିକା ଆଦି କଥାଚିତ୍ରରେ ଗୀତ ରଚନା କରିଥିଲେ ।

## କଥାଚିତ୍ରରେ ଗୀତ ରଚନା
## ଆଧାର
## ବାହାର ଆଧାର
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ଗୀତିକାର
ଶ୍ରେଣୀ:୧୯୭୨ ଜନ୍ମ
ଶ୍ରେଣୀ:ଓଡ଼ିଆ କବି
ଅନନ୍ତ ବଳଦେବଜୀଉ ମନ୍ଦିର

**ଅନନ୍ତ ବଳଦେବଜୀଉ ମନ୍ଦିର** ବାଲେଶ୍ୱରରେ ଅବସ୍ଥିତ ଏକ ହିନ୍ଦୁ ମନ୍ଦିର । ଏହି ମନ୍ଦିରଟିରେ ବଳଦେବଜୀଉ ପୂଜା ପାଉଛନ୍ତି । ୧୨୮୯ ସନରେ ଏହି ମନ୍ଦିରଟି ନିର୍ମାଣ କରାଯାଇଥିଲା ।

## ଅବସ୍ଥିତି
ଏହି ମନ୍ଦିରଟି ବାଲେଶ୍ୱର ଜିଲ୍ଲାର ସୋରୋ ବ୍ଲକ ଅନ୍ତର୍ଗତ ଅନନ୍ତପୁର ପାଖରେ ଥିବା ଗୁଡ୍ ଗ୍ରାମରେ ଅବସ୍ଥିତ । ମନ୍ଦିରଟି ଉଭୟ ବାଲେଶ୍ୱର ଓ ଭଦ୍ରକ ଜିଲ୍ଲାର ସୀମା ପାଖରେ ଅବସ୍ଥିତ । ଏହି ମନ୍ଦିରଟି ଭଦ୍ରକ ଜିଲ୍ଲାର ବାସୁଦେବପୁରଠାରୁ ୮ କିଲୋମିଟର ଏବଂ ସୋରୋଠାରୁ ୧୭ କିଲୋମିଟର ଦୂରରେ ଅବସ୍ଥିତ ।

## ଇତିହାସ
ଏହି ମନ୍ଦିରଟି ସନ ୧୨୯୨ରେ ନିର୍ମାଣ ହୋଇଥିବା କଥା ମନ୍ଦିର କାନ୍ଥରେ ଲାଗିଥିବା ଫଳକରୁ ଜଣାଯାଏ । ଏହି ଫଳକ ଅନୁସାରେ ମନ୍ଦିରର ନିର୍ମାଣ ଜନାର୍ଦ୍ଦନ ମଙ୍ଗରାଜଙ୍କ ସମୟରେ ହୋଇଥିଲା । ସେତେବେଳେ ଏହି ଜାଗାରେ ମଙ୍ଗରାଜଙ୍କର ରାଜଧାନୀ ଥିଲା । ଚୈତନ୍ୟ ଚରଣ ଦେ ନାମକ ଜଣେ ବ୍ୟକ୍ତ ଏହି ମନ୍ଦିରର ନିର୍ମାଣ କରିଥିଲେ ବୋଲି ଉଲ୍ଲେଖ ଅଛି । 

## ମନ୍ଦିର
ଏହି ମନ୍ଦିର ବେଢ଼ା ଭିତରେ ଶ୍ରୀ ବଳଦେବଜୀଉଙ୍କର ଏକ ମନ୍ଦିର ରହିଛି, ଯେଉଁଠି ବଳଦେବ ମୂର୍ତ୍ତୀ ଆକାରରେ ପୂଜା ପାଉଛନ୍ତି । ମନ୍ଦିରର ଭିତରପାଖ ପାଚେରୀରେ ବାମ‌ପଟେ ନବଗ୍ରହଙ୍କ ସମେତ ଗଣେଶଙ୍କର ପ୍ରତିମୂର୍ତ୍ତି କରାଯାଇଛି ଏବଂ ଦକ୍ଷିଣ ପଟେ କୃଷ୍ଣ-ବଳରାମଙ୍କର ବାଲ୍ୟଲୀଳା ତ‌ଥା କିଛି ଅନ୍ୟାନ୍ୟ ଦୃଷ୍ଟାନ୍ତ ରହିଛି ।

## ଆଧାର 
## ବାହାର ଆଧାର
ଶ୍ରେଣୀ:ଓଡ଼ିଶାର ହିନ୍ଦୁ ମନ୍ଦିର
ଶ୍ରେଣୀ:ବାଲେଶ୍ୱର ଜିଲ୍ଲା
ପିଟିରିଆସିସ ରୋଜିଆ

**ପିଟିରିଆସିସ ରୋଜିଆ** (ଇଂରାଜୀ ଭାଷାରେ **Pityriasis rosea**) ରୋଗ ଏକ ପ୍ରକାର ଚର୍ମ ରାସ (skin rash) । ବେଳେ ବେଳେ ଆରମ୍ଭ ହେବା ପୂର୍ବରୁ ଜ୍ୱର ହୋଇପାରେ ବା ଗଲୁ ଥାଇପାରେ ।  ସନ ୧୭୯୮ରେ ଏହି ରୋଗ ବିଷୟ ବର୍ଣ୍ଣନା ହୋଇଥିବା ଦେଖାଯାଇଛି । 
 
## ଏହାକୁ ଦେଖନ୍ତୁ 
* Pityriasis circinata - a localized form of pityriasis rosea that affects the axillae and groin
* Pityriasis - for list of similarly named flaky skin conditions
* List of cutaneous conditions
 
## ଆଧାର 
## ବାହ୍ୟ ଲିଙ୍କ 
* American Academy of Dermatology - Pityriasis Rosea
* HealthInPlainEnglish - Pityriasis rosea 
* American Osteopathic College of Dermatology

ଶ୍ରେଣୀ:ଚିକିତ୍ସା ବିଜ୍ଞାନ
ଆର୍ଟିଫିସିଆଲ ନ୍ୟୁରାଲ ନେଟୱର୍କ

ଆର୍ଟିଫିସିଆଲ ନ୍ୟୁରାଲ ନେଟୱର୍କ ବା କୁତ୍ରିମ ମସ୍ତିଷ୍କ ଜାଲ ହେଉଛି ଏକ କୁତ୍ରିମ ମସ୍ତିଷ୍କ ଯାହା ମନୁଷ୍ୟର ମସ୍ତିଷ୍କର ଅନୁସରଣ କରି ତିଆରି କରାହୋଇଛି । ଏହି ପ୍ରକାରର ଆଲଗୋରିଦମ ନିଜେ ନିଜେ ଦିଆଯାଇଥିବା ଚିନ୍ହିତ ତଥ୍ୟରୁ ଶିଖିଥାଏ, ଏହାକୁ ପ୍ରୋଗ୍ରାମ ବା ନିୟମ ଦେଇ ଶିଖେଇବାକୁ ପଡ଼ିନଥାଏ । ଉଦାହରଣ ସ୍ୱରୂପ ଯଦି ଆମେ ଏହି ନ୍ୟୁରାଲ ନେଟୱର୍କକୁ ଗୁଡ଼ିଏ ବିଲେଇ ଛବି ଦେଇ ଶଖିବାକୁ କହିବା କି ଏହି ସବୁ ବିଲେଇ, ତେବେ ଏହା ଅନ୍ୟ ଏକ ନୂଆ ବିଲେଇ ଛବି ଆଣି ଏହାକୁ ଦେଲେ ଏହି ନ୍ୟୁରାଲ ନେଟୱର୍କ ଜାଣିପାରେକି ସେହି ଛବିଟିର ବିଲେଇ ଅଛି ।

ପ୍ରଥମେ ଏ.ଏନ.ଏନ. ମଣିଷର ମସ୍ତିଷ୍କ ଭଳି ସବୁ ସମସ୍ୟା ସମାଧାନ କରିବା ନିମନ୍ତେ ଉଦ୍ୟମ କରାଯାଉଥିଲା, କିନ୍ତୁ ସମୟକ୍ରମେ ଏହା ଜୀବବିଜ୍ଞାନଠୁ ଦୂରେଇଯାଇ ଏବେ କେବଳ ନିର୍ଦ୍ଧିଷ୍ଟ କେତେକ କାମରେ ଧ୍ୟାନ କେନ୍ଦ୍ରୀଭୂତ କରୁଅଛି ।

## ଇତିହାସ 
## ମଡେଲ 
ଏକ କୃତ୍ରିମ ସ୍ନାୟବିକ ଜାଲତନ୍ତ୍ର(ନ୍ୟୂରାଲ ନେଟୱର୍କ)   କୃତ୍ରିମ ସ୍ନାୟୁ(ନ୍ୟୁରୋନ)ମାନଙ୍କୁ ନେଇ ତିଆରି ହୋଇଥାଏ । ଜୈବିକ ସ୍ନାୟୁମାନେ ଯେମିତି  ଆକ୍ସନ-ସିନାପ୍ସ-ଡେଣ୍ଡରାଇଟରେ ଯୋଡି ହେଇଥାନ୍ତି, ସେମିତି ପ୍ରତ୍ୟେକ କୃତ୍ରିମ ସ୍ନାୟୁ ଲିଙ୍କଦ୍ୱାରା ଅନ୍ୟ ସ୍ନାୟୁ ମାନଙ୍କ ସହ ଯୋଡି ହେଇଥାନ୍ତି। ପ୍ରତ୍ୟେକ ଲିଙ୍କର ୱେଟ  ଥାଏ, ଯାହା ଏକ ନ୍ୟୁରୋନର ଅନ୍ୟ ନ୍ୟୁରୋନକୁ ପ୍ରଭାବିତ କରିବାର କ୍ଷମତା ସ୍ଥିର କରେ ।

## ପ୍ରକାରଭେଦ 
thumb|ରିକରେଣ୍ଟ ନ୍ୟୁରାଲ ନେଟୱର୍କ
ବିଭିନ୍ନ ପ୍ରକାରର ଏ.ଏନ.ଏନ. ଦେଖିବାକୁ ମିଳିଥାଏ, ତନ୍ମଧ୍ୟରୁ କିଛି ନିମ୍ନରେ ଦର୍ଶାଗଲା:

* କନଭୋଲ୍ୟୁସନାଲ ନ୍ୟୁରାଲ ନେଟୱର୍କ
* ରିକାରେଣ୍ଟ ନ୍ୟୁରାଲ ନେଟୱର୍କ
* ଲଙ୍ଗ ଶର୍ଟ ଟର୍ମ ମେମୋରୀ
* thumb|ଲଙ୍ଗ ଶର୍ଟ ଟର୍ମ ମେମୋରୀ

## ସମାଲୋଚନା 
## ଆଧାର 
ଶ୍ରେଣୀ:ଆର୍ଟିଫିସିଆଲ ଇଣ୍ଟେଲିଜେନ୍ସ
ପୁଅ ମୋର କଳା ଠାକୁର

**ପୁଅ ମୋର କଳା ଠାକୁର**, ୧୯୮୮ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଶୈଳବାଳା ଲେଙ୍କା ଓ ଅମୀୟ ରଞ୍ଜନ ପଟ୍ଟନାୟକ । ସୁବୋଧ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ରାଜୁ ମିଶ୍ର ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଉତ୍ତମ ମହାନ୍ତି ଅପରାଜିତା ମହାନ୍ତି ବିଜୟ ମହାନ୍ତି ତନ୍ଦ୍ରା ରାୟ ହର ପଟ୍ଟନାୟକ ରୁନୁ ପରିଜା ଦେବୁ ବୋଷ ଅନୀତା ଦାସ ଦୁଃଖିରାମ ସ୍ୱାଇଁ ଇଷା ବେବେର୍ତ୍ତ କୋଇଲି ପ୍ରେମାଞ୍ଜନ ପରିଡ଼ା ବିରେନ ରାଉତରାୟ ଜୟୀରାମ ସାମଲ ବ୍ରଜ ସିଂହ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ଉତ୍ତମ ମହାନ୍ତି
* ଅପରାଜିତା ମହାନ୍ତି
* ବିଜୟ ମହାନ୍ତି
* ତନ୍ଦ୍ରା ରାୟ
* ହର ପଟ୍ଟନାୟକ
* ରୁନୁ ପରିଜା
* ଦେବୁ ବୋଷ
* ଅନିତା ଦାସ
* ଦୁଃଖିରାମ ସ୍ୱାଇଁ
* ଇଷା ବେବେର୍ତ୍ତ
* କୋଇଲି
* ପ୍ରେମାଞ୍ଜନ ପରିଡ଼ା
* ବିରେନ ରାଉତରାୟ
* ଜୟୀରାମ ସାମଲ
* ବ୍ରଜ ସିଂହ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି । ଶୀର୍ଷାନନ୍ଦ ଦାସ କାନୁନ୍‌ଗୋ ଏହି କଥାଚିତ୍ରଟିର ଗୀତ ରଚନା କରିଥିଲେ । ଉଦିତ ନାରାୟଣ, କବିତା କ୍ରିଷ୍ଣମୂର୍ତ୍ତୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୮୮ର ଓଡ଼ିଆ କଥାଚିତ୍ର
ଡାଇଲେଟେଡ କାର୍ଡ଼ିଓମାୟୋପାଥି

**ଡାଇଲେଟେଡ କାର୍ଡ଼ିଓମାୟୋପାଥି** ବା **ଡିସିଏମ** (ଇଂରାଜୀ ଭାଷାରେ **Dilated cardiomyopathy** ବା **DCM**) ରୋଗରେ ହୃତ୍‌ପିଣ୍ଡ ବୃହଦାକାର ହୋଇଥିବାରୁ ରକ୍ତ ଭଲ ଭାବରେ ପମ୍ପ କରିପାରେନି ।  ଥକ୍କା ଅନୁଭବ, ପାଦ ଇଡିମା (leg swelling) ଓ ଅଣନିଶ୍ୱାସୀ (shortness of breath) ଲାଗେ । ରୋଗ ଜଟିଳ ହେଲେ ହୃଦ୍‌ପାତ, ହୃତ୍‌ପିଣ୍ଡ ଭଲଭ ରୋଗ (heart valve disease), ହୃତ୍‌ପିଣ୍ଡ ଆରିଦମିଆ (irregular heartbeat) ଲକ୍ଷଣମାନ ଦେଖାଯାଏ ।

ଜେନେଟିକ (Genetics), ମଦ alcohol, କୋକେନ , କେତେକ ଟକ୍ସିନ certain toxins, ଗର୍ଭାବସ୍ଥାର ଜଟିଳତା, କେତେକ ସଂକ୍ରମଣ (infections) ଇତ୍ୟାଦି କାରଣମାନଙ୍କ ଯୋଗୁ ଏହି ରୋଗ ହୋଇପାରେ । ଅନେକ କ୍ଷେତ୍ରରେ କାରଣ ଅସ୍ପଷ୍ଟ ରହେ ।  ଏହା କାର୍ଡ଼ିଓମାୟୋପାଥି ଦଳର ଏକ ରୋଗ ଯାହା ପ୍ରାଥମିକ ଭାବରେ ହୃତ୍‌ପିଣ୍ଡ ମାଂସପେଶୀକୁ (heart muscle) ଆକ୍ରମଣ କରେ । ମହିଳାଙ୍କ ଅପେକ୍ଷା ପୁରୁଷମାନେ ଅଧିକ ଶୀକାର ହୁଅନ୍ତି ।  ମଧ୍ୟ ବୟସରେ ଏହି ରୋଗ ସାଧାରଣତଃ ହୁଏ । ପାଞ୍ଚ ବର୍ଷ ଆୟୁଷ (Five-year survival rate) ପ୍ରାୟ ୫୦% ରୋଗୀଙ୍କର ଦେଖାଯାଏ । ପିଲାଙ୍କୁ ମଧ୍ୟ ଏହି ରୋଗ ହୋଇପାରେ ଓ ଏହି ଗ୍ରୁପରେ ଏହା ସବୁଠାରୁ ସାଧାରଣ କାର୍ଡ଼ିଓମାୟୋପାଥି ରୋଗ ।

## ଆଧାର 
## ବାହ୍ୟ ଲିଙ୍କ 
* Cardiomyopathy - Stanford Children's Health
* Cardiomyopathy Association: Dilated cardiomyopathy
* Children's Cardiomyopathy Foundation
*Dilated cardiomyopathy  information for parents.

ଶ୍ରେଣୀ:ଚିକିତ୍ସା ବିଜ୍ଞାନ
ଆର୍ଯ୍ୟ ବିବାହ ବୈଧିକରଣ ଅଧିନିୟମ, ୧୯୩୭

**ଆର୍ଯ୍ୟ ବିବାହ ବୈଧିକରଣ ଅଧିନିୟମ, ୧୯୩୭** ହେଉଛି ଇଂରେଜ ରାଜତ୍ୱ ଭାରତରେ ଲାଗୁ କରାଯାଇଥିବା ଏକ ଆଇନ ଯଦ୍ଦ୍ୱାରା ଆର୍ଯ୍ୟସମାଜୀଙ୍କ ମଧ୍ୟରେ ପ୍ରଚଳିତ ବିବାହକୁ ମାନ୍ୟତା ଦିଆଗଲା ।
## ପୃଷ୍ଠଭୂମି 
ବ୍ରିଟିଶ ରାଜତ୍ୱ ଭାରତରେ ଜାତିପ୍ରଥା ତଥା ହିନ୍ଦୁ ଧର୍ମରେ ପ୍ରଚଳିତ କୁସଂସ୍କାରକୁ ବିରୋଧ କରୁଥିବା ବିଭିନ୍ନ ଧର୍ମ ତଥା ଜାତିର ବହୁ ବ୍ୟକ୍ତି ଆର୍ଯ୍ୟ ସମାଜରେ ଯୋଗଦାନ କରିବା ଫଳରେ ତତକାଳୀନ ଭାରତରେ ଆର୍ଯ୍ୟସମାଜୀଙ୍କ ସଂଖ୍ୟା ବଢିବାକୁ ଲାଗିଲା । ଇଂରେଜମାନେ ଭାରତ ବିଭିନ୍ନ ଧର୍ମ ତଥା ଜାତିରେ ପ୍ରଚଳିତ ବିବାହର ରୀତିନୀତି ତଥା ପରମ୍ପରା ମଧ୍ୟରେ ହସ୍ତକ୍ଷେପ କରିବାକୁ ଚାହୁଁ ନ ଥିଲେ ।  ଆର୍ଯ୍ୟ ସମାଜୀଙ୍କ ମଧ୍ୟରେ ବିବାହର ପ୍ରଥା ମଧ୍ୟ ପ୍ରଚଳନ ହେବା ପରେ ଦେଖାଗଲା ଯେ ଯେଉଁ ଦୁଇ ଆର୍ଯ୍ୟ ସମାଜୀଙ୍କ ମଧ୍ୟରେ ବିବାହ ହୋଇଛି ସେହି ବର ଓ କନ୍ୟା ଉଭୟେ ହୁଏତ ବିବାହ ପୂର୍ବରୁ ଭିନ୍ନ ଭିନ୍ନ ଜାତିର ଥିଲେ । ସାମାଜିକ ତଥା ସମ୍ପତ୍ତିଗତ କଟକଣା ତଥା ଏଭଳି ବିବାହକୁ ତତ୍କାଳୀନ ସମାଜ ଗ୍ରହଣ ନ କରିବା ଭୟ ସହିତ ଆର୍ଯ୍ୟ ସମାଜୀଙ୍କ ମଧ୍ୟରେ ଏଭଳି ବିବାହ ଆଇନଗତ ଭାବେ ଅଗ୍ରାହ୍ୟ ହୋଇଯିବାର ଭୟ ସୃଷ୍ଟି ହେଲା । 

ଏଭଳି ଆଇନଗତ ବାଧାକୁ ଦୁର କରିବା ଉଦ୍ଦେଶ୍ୟରେ ଗଠିତ ସିଲେକ୍ଟ କମିଟିର ସୁପାରିଶ ଭିତ୍ତିରେ ଇଂରେଜ ସରକାରଙ୍କଦ୍ୱାରା ଏହି ଆଇନ ଲାଗୁ କରାଗଲା । ଏହି ଆଇନ ବଳରେ ଜାତିପ୍ରଥାର ବୈଧତାକୁ ପ୍ରଶ୍ନ ନ କରି ଆର୍ଯ୍ୟ ସମାଜରେ ପ୍ରଚଳିତ ବିବାହକୁ ମାନ୍ୟତା ଦିଆଗଲା ।

## ଅଧିନିୟମ ବିଷୟରେ 
ଅଧିନିୟମର ଧାରା ୨ରେ ରହିଛି ଅଧିନିୟମର ସାର ମର୍ମ । ଉକ୍ତ ଅଧିନିୟମର ଧାରା ୨ ହେଉଛି;-

: ଅର୍ଥାତ ଅଧିନିୟମର ଧାରା ୨ ଅନୁସାରେ
:**ଆର୍ଯ୍ୟସମାଜୀଙ୍କ ମଧ୍ୟରେ ବିବାହ ଅବୈଧ ନୁହେଁ‌**- ପ୍ରଚଳିତ ହିନ୍ଦୁ ଆଇନ ତଥା ରୀତିନୀତି ଓ ପରମ୍ପରା ବାବଜୁଦ ଦୁଇଜଣ ଆର୍ଯ୍ୟସମାଜୀଙ୍କ ମଧ୍ୟରେ ବିବାହ ଏଇଥିପାଇଁ ଅବୈଧ ହେବନାହିଁ କି ଯେ ସେମାନେ ବିବାହ ପୂର୍ବରୁ ଦୁଇ ଭିନ୍ନ ଜାତି, ଉପଜାତି ବା ଧର୍ମର ଥିଲେ ।

## ଆଧାର 
## ଆହୁରି ପଢନ୍ତୁ 
"Arya Marriage Validation Act, 1937"

ଶ୍ରେଣୀ: ଭାରତୀୟ ଆଇନ
ଶ୍ରେଣୀ:ହିନ୍ଦୁ ଧର୍ମ
ଥିଲି ଝିଅ ହେଲି ବୋହୂ

**ଥିଲି ଝିଅ ହେଲି ବୋହୂ**, ୧୯୮୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବାବୁଲା ମହାନ୍ତି । ସୁବୋଧ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ବିଜୟ ଭାସ୍କର ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଉତ୍ତମ ମହାନ୍ତି, ଅପରାଜିତା ମହାନ୍ତି, ବିଜୟ ମହାନ୍ତି, ସୁଜାତା ଆନନ୍ଦ, ମାମିନା, ଦେବୁ ବ୍ରହ୍ମା, ଜୟୀରାମ ସାମଲ, ଅସୀତ ପତି, ରାଧା ପଣ୍ଡା, ହେମନ୍ତ ଦାସ, କିର୍ତ୍ତୀ କୁମାର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ଉତ୍ତମ ମହାନ୍ତି
* ଅପରାଜିତା ମହାନ୍ତି
* ବିଜୟ ମହାନ୍ତି
* ସୁଜାତା ଆନନ୍ଦ
* ମାମିନା
* ଦେବୁ ବ୍ରହ୍ମା
* ଜୟୀରାମ ସାମଲ
* ଅସୀତ ପତି
* ରାଧା ପଣ୍ଡା
* ହେମନ୍ତ ଦାସ
* କିର୍ତ୍ତୀ କୁମାର

## କାହାଣୀ
## ଗୀତ ଏବଂ ସଙ୍ଗୀତ
### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୮୮ର ଓଡ଼ିଆ କଥାଚିତ୍ର
ପାପନାଶିନୀ ଦେଉଳ

**ପାପନାଶିନୀ ଦେଉଳ** ଭୁବନେଶ୍ୱରରେ ଥିବା ଏକ ପରିତ୍ୟକ୍ତ ହିନ୍ଦୁମନ୍ଦିର ଅଟେ । ମୁଖ୍ୟ ପାପନାଶିନୀ ଦେଉଳ ବ୍ୟତୀତ ଏହାର ପରିସରରେ ଅନ୍ୟ ଦୁଇଟି ଶୈବମନ୍ଦିର ରହିଛି ।
## ଅବସ୍ଥିତି 
ଏହା ଭୁବନେଶ୍ୱରର ଓର୍ଲଡ ଟାଉନ ଅଞ୍ଚଳରେ ଥିବା ବଢ଼େଇବାଙ୍କ ଛକରେ ଅବସ୍ଥିତ । ଏହାର ଅଳ୍ପ ଦୂରରେ ଚିତ୍ରକାରିଣୀ ମନ୍ଦିର ଅବସ୍ଥିତ ।
## ମନ୍ଦିର ପରିସର 
ତିନୋଟି ଶୈବମନ୍ଦିର ଏବଂ ଗୋଟିଏ ପୁଷ୍କରିଣୀ ପାପନାଶିନୀ ମନ୍ଦିର ପରିସରରେ ଅନ୍ତର୍ଗତ ।  ତିନୋଟି ମନ୍ଦିରର ନାମ ପାପନାଶିନୀ ମନ୍ଦିର, ବନେଶ୍ୱର ଶିବମନ୍ଦିର ଏବଂ ମଇତ୍ରେଶ୍ୱର ମନ୍ଦିର ହୋଇଥିବାବେଳେ ପୁଷ୍କରିଣୀଟିର ନାମ ପାପନାଶିନୀ ପୁଷ୍କରିଣୀ । 
* **ପାପନାଶିନୀ ମନ୍ଦିର**: ଯଦିଓ ମନ୍ଦିରସମୂହଟିକୁ ପାପନାଶିନୀ ମନ୍ଦିର କୁହାଯାଏ, ମାତ୍ର ପ୍ରକୃତ ପାପନାଶିନୀ ମନ୍ଦିର ପରିସରର ଗୋଟିଏ କୋଣରେ ଅବସ୍ଥିତ । ମନ୍ଦିରଟିରେ କେବଳ ଗର୍ଭଗୃହ ରହିଥିବାବେଳେ ଜଗମୋହନ ନାହିଁ । ମନ୍ଦିରବିମାନ ଭାଗଟି ପିଢ଼ା ବା ରେଖା ଦେଉଳ ଶୈଳୀରେ ନିର୍ମିତ । ମନ୍ଦିରଟି ଦକ୍ଷିଣ ଦିଗକୁ ମୁହାଁଇଛି । ଏହି ଛୋଟ ଶିବମନ୍ଦିରର ଗର୍ଭଗୃହରେ କୌଣସି ଦେବଦେବୀ ନଥିବାବେଳେ ଦ୍ୱାରଦେଶରେ ନବଗ୍ରହଙ୍କର ବିଗ୍ରହ ରହିଛି । ପ୍ରାୟ ଚତୁର୍ଦ୍ଦଶ-ପଞ୍ଚଦଶ ଶତାବ୍ଦୀରେ ଏହି ମନ୍ଦିର ତିଆରି ହୋଇଥିବାର ପ୍ରମାଣ ମିଳେ । 
* **ବନେଶ୍ୱର ଶିବମନ୍ଦିର**: ପାପନାଶିନୀ ମନ୍ଦିରର ପୂର୍ବଦିଗରେ ଥିବା ଅନ୍ୟ ଏକ ଶିବମନ୍ଦିର ବନେଶ୍ୱର ଶିବମନ୍ଦିର ଭାବେ ଜଣା । ମନ୍ଦିରର ବିମାନ ତ୍ରିରଥ-ବିମାନ ଶୈଳୀରେ ନିର୍ମିତ । ମନ୍ଦିର ଚତୁଃପାର୍ଶ୍ୱରେ କୌଣସି ପାର୍ଶ୍ୱଦେବତା ନାହାନ୍ତି । ମନ୍ଦିର ମଧ୍ୟରେ ଭଗବାନ ଶିବ ପୂଜିତ ଏବଂ ଶିବଙ୍କ ଦିଗକୁ ମୁହାଁଇ ନନ୍ଦିଙ୍କ ମୂର୍ତ୍ତି ରହିଛି । ମନ୍ଦିରଟି ପୂର୍ବ ଦିଗକୁ ମୁହାଁଇଛି । ବନେଶ୍ୱର ମନ୍ଦିର ସୋମବଂଶୀୟ ରାଜାଙ୍କ ଶାସନକାଳରେ ଅର୍ଥାତ ନବମ ଶତାବ୍ଦୀରେ ନିର୍ମିତ ।
* **ମଇତ୍ରେଶ୍ୱର ମନ୍ଦିର**: ଏହା ପାପନାଶିନୀ ମନ୍ଦିର ପରିସରରେ ଥିବା ମୁଖ୍ୟମନ୍ଦିର । ମନ୍ଦିରବିମାନ ଭାଗ ଏବଂ ଜଗମୋହନର ଉପରଭାଗ ରେଖା ଦେଉଳ ଶୈଳୀରେ ନିର୍ମିତ । ଗର୍ଭଗୃହରେ କୌଣସି ଦେବବିଗ୍ରହ ନାହିଁ । ମନ୍ଦିରର ଉପରଭାଗ ଭଗ୍ନ । କିନ୍ତୁ ନାଗ, ହାତୀ ଏବଂ ନାରୀମୂର୍ତ୍ତି ମନ୍ଦିର କାନ୍ଥରେ ଖୋଦିତ ହୋଇଛନ୍ତି  । ଏହା ଗଙ୍ଗବଂଶୀୟ ରାଜାଙ୍କଦ୍ୱାରା ତ୍ରୟୋଦଶ ଶତାବ୍ଦୀରେ ନିର୍ମିତ ।
* **ପାପନାଶିନୀ ପୁଷ୍କରିଣୀ**: ମନ୍ଦିର ପରିସରରେ ଥିବା ଏକ ବଡ଼ ପୋଖରୀ । ଏହା ମଧ୍ୟ ପାପନାଶିନୀ କୁଣ୍ଡ ଭାବେ ଜଣା । ପୁଷ୍କରିଣୀଟି ଏକାଦଶ ଶତାବ୍ଦୀରେ ଖନିତ ।

## ଚିତ୍ରାବଳୀ 

File:Papanasini temple.jpg|ଓଡ଼ିଶା ଟୁରିଜିମର ସାଇନବୋର୍ଡ
File:Maitreswar_Temple.jpg|ମଇତ୍ରେଶ୍ୱର ମନ୍ଦିର
File:Maitreswar_Temple_2.jpg|ମଇତ୍ରେଶ୍ୱର ମନ୍ଦିରର ଜଗମୋହନ
File:Lion_sculpture.jpg|ମଇତ୍ରେଶ୍ୱର ମନ୍ଦିର ଭିତ୍ତିରେ ଖୋଦିତ ସିଂହମୂର୍ତ୍ତି 
File:Abandoned_Papanasini_tank.jpg|ପାପନାଶିନୀ ପୁଷ୍କରିଣୀ
File:Temple stone carving.jpeg|ମଇତ୍ରେଶ୍ୱର ମନ୍ଦିର ଭିତ୍ତିରେ ଖୋଦିତ ନାରୀମୂର୍ତ୍ତି
File:Shivalinga structure.jpg|ପରିସରରେ ଥିବା ଶିବଲିଙ୍ଗ

## ଆଧାର 
ଶ୍ରେଣୀ:ହିନ୍ଦୁ ମନ୍ଦିର
ଶ୍ରେଣୀ:ଓଡ଼ିଶାର ହିନ୍ଦୁ ମନ୍ଦିର
ମାନସିକ ସ୍ୱାସ୍ଥ୍ୟ ସୁରକ୍ଷା ଅଧିନିୟମ, ୨୦୧୭

**ମାନସିକ ସ୍ୱାସ୍ଥ୍ୟ ସୁରକ୍ଷା ଅଧିନିୟମ, ୨୦୧୭** ଭାରତରେ ୭ ଏପ୍ରିଲ ୨୦୧୭ରେ ପାର୍ଲିଆମେଣ୍ଟରେ ପାରିତ ହୋଇ ୭ ଜୁଲାଇ ୨୦୧୮ରୁ କାର୍ଯ୍ୟକାରୀ ହେଲା । ଏହି ଅଧିନିୟମ ମୁଖ୍ୟତଃ ମାନସିକ ରୋଗୀଙ୍କ ସ୍ୱାସ୍ଥ୍ୟ ତଥା ଶିକ୍ଷାର ଯତ୍ନ ନେବା ସହ ସେମାନଙ୍କ  ନ୍ୟାଯ୍ୟ ଅଧିକାର ପ୍ରଦାନ ନିମିତ୍ତ ବିହିତ ବ୍ୟବସ୍ଥା କାର୍ଯ୍ୟକାରୀ କରିବା ଉଦ୍ଦେଶ୍ୟରେ ଲାଗୁ କରାଯାଇଛି ।  ଏହି ଅଧିନିୟମ ଏହାର ପୂର୍ବବର୍ତ୍ତୀ ଅଧିନିୟମ **ମାନସିକ ସ୍ୱାସ୍ଥ୍ୟ ଅଧିନିୟମ ,୧୯୮୭**, ଯାହାକି ୨୨ ମଇ ୧୯୮୭ରେ ଅଧିନିୟମିତ ହୋଇଥିଲା, ତାହାର ବିକଳ୍ପ ଭାବେ କାର୍ଯ୍ୟକାରୀ କରାଗଲା । 
 
## ଅଧିନିୟମ ବିଷୟରେ 
ଏହି ଅଧିନିୟମର ଆଧାର ହେଉଛି ଆନ୍ତର୍ଜାତିକ ସ୍ତରରେ ଗୃହୀତ ହୋଇଥିବା ଚିକିତ୍ସା ମାନକ (ଯାହାକି **ବିଶ୍ୱ ସ୍ୱାସ୍ଥ୍ୟ ସଂଗଠନ**ଦ୍ୱାରା ମାନକ ଭାବେ ଗୃହୀତ) ବା ସରକାରଙ୍କଦ୍ୱାରା ଅଧିସୂଚୀତ, ଯାହା ସାହାଯ୍ୟରେ ମାନସିକ ରୋଗର ମାନ ନିର୍ଦ୍ଧାରଣ କରାଯିବ । କେବଳ ସେତିକି ନୁହେଁ, ଅଧିନିୟମର ପ୍ରାବଧାନ ପ୍ରକାରେ ସଂପୃକ୍ତ ବ୍ୟକ୍ତି (ରୋଗୀ)ର ମାନସିକ ରୋଗର ଚିକିତ୍ସା ସହ ପ୍ରତ୍ୟକ୍ଷ ଭାବେ ସଂଶ୍ଳିଷ୍ଟ ନ ଥିବା ବ୍ୟକ୍ତିବିଶେଷ ବା ଚିକିତ୍ସକ ରୋଗୀର ରୋଗର ମାନକ ନିର୍ଦ୍ଧାରଣ କରିପାରିବେ ନାହିଁ ।

## ବିଶେଷ ପ୍ରାବଧାନ 
# ମାନସିକ ରୋଗୀଟିଏ ଆତ୍ମହତ୍ୟା ପାଇଁ ଉଦ୍ୟମ କରିବା ସ୍ଥଳେ, ତାକୁ ଆତ୍ମହତ୍ୟା ଭଳି ଦଣ୍ଡନୀୟ ଅପରାଧର କର୍ତ୍ତା ଭାବି ବିଚାରର ସମ୍ମୁଖୀନ ହେବାପାଇଁ ବାଧ୍ୟ କରିବା ପରିବର୍ତ୍ତେ, ତାହାର ପୁନର୍ବାସ ବା ଥଇଥାନର ବ୍ୟବସ୍ଥା ୨୦୧୭ର ଏହି ଅଧିନିୟମରେ ରହିଛି, ଯାହାକି ନିରସ୍ତ ହୋଇଥିବା ପୁରୁଣା ଅଧିନିୟମରେ ନ ଥିଲା ।
# ଭାରତ "ଭିନ୍ନକ୍ଷମଙ୍କ ଅଧିକାର ସମ୍ପର୍କିତ ଆନ୍ତର୍ଜାତିକ ସମ୍ମେଳନ"ରେ ମିଳିତ ଭାବେ କରିଥିବା ପ୍ରତିଶୃତିର ପାଳନ ପାଇଁ ଏହି ନୂତନ ଅଧିନିୟମ କାର୍ଯ୍ୟକାରୀ କରାଯାଇଛି ।
# ଏହି ନୂତନ ଅଧିନିୟମର ପ୍ରାବଧାନ ପ୍ରକାରେ ମାନସିକ ରୋଗୀର ବିହିତ ଚିକିତ୍ସା ସହିତ ଚିକିତ୍ସା ପରବର୍ତ୍ତୀ ଅବସ୍ଥାରେ ତାହାର ସଶକ୍ତିକରଣର ବ୍ୟବସ୍ଥା ରହିଛି ଯାହାକି ବିଲୀନ ହୋଇଥିବା ପୁରୁଣା ଅଧିନିୟମରେ ନ ଥିଲା ।
# ମାନସିକ ରୋଗୀଟିଏ ଏହାର ଅଧିକାର ଆଧାରରେ ସାଧାରଣ  ରୋଗୀଭଳି ଚିକିତ୍ସାର ସୁବିଧା ପାଇପାରିବ ଏବଂ ବୀମା କମ୍ପାନୀମାନେ ମଧ୍ୟ ମାନସିକ ରୋଗୀଟିଏ ସାଧାରଣ ରୋଗୀଙ୍କ ଭଳି ବୀମାର ସୁବିଧାରୁ ଯେମିତି ବଞ୍ଚିତ ନ ହେବେ, ସେହି ବ୍ୟବସ୍ଥା କରିବା ପାଇଁ ଏହି ନୂତନ ଅଧିନିୟମରେ ଆଇନର ବ୍ୟବସ୍ଥା ରହିଛି ।
# ଅଧିନିୟମରେ ମାନସିକ ଚିକିତ୍ସା କରୁଥିବା ଚିକିତ୍ସାଳୟ ଗୁଡିକର ପଞ୍ଜିକରଣର ବ୍ୟବସ୍ଥା ରହିଛି । ଏହା ବାଦ ଏହି ଅଧିନିୟମର ପ୍ରାବଧାନ ଅନୁସାରେ ସମସ୍ତ ମାନସିକ ରୋଗୀ ଯେପରି ଉପଯୁକ୍ତ ଚିକିତ୍ସା ପାଇବେ ସେଥିନିମିତ୍ତ ଅଧିକରୁ ଅଧିକ ମାନସିକ ଚିକିତ୍ସାଳୟ ପ୍ରତିଷ୍ଠା କରାଇବା ସରକାରଙ୍କ ଦାୟିତ୍ୱ ଅଟେ ଏବଂ ଏହି ଉଦ୍ଦେଶ୍ୟରେ ଗଠିତ ଏକ ଅନୁଷ୍ଠାନ/କମିଟି ଏହା ସୁନିଶ୍ଚିତ କରିବ । 
# ଅଧିନିୟମରେ ମାନସିକ ରୋଗୀକ୍ଷେତ୍ରରେ ECT (Electroconvulsive therapy) ଚିକିତ୍ସାର, ଯାହାକି ରୋଗୀପାଇଁ କଷ୍ଟଦାୟକ, ନାବାଳକ/ନାବାଳିକା କ୍ଷେତ୍ରରେ ସଂପୂର୍ଣ୍ନ ନିଷେଧ ସହ ଅନ୍ୟ କ୍ଷେତ୍ରରେ ଏହାର ପ୍ରୟୋଗକୁ ସୀମୀତ କରାଯାଇ କେବଳ ଅତ୍ୟାବଶ୍ୟକ ସ୍ଥଳରେ ବ୍ୟବହାର କରିବା ପାଇଁ ବ୍ୟବସ୍ଥା କରାଯାଇଛି । 
# ନୂତନ ଅଧିନିୟମରେ ପୋଲିସ ତଥା ମାନସିକ ରୋଗୀଙ୍କ ସେବାରେ ସଂପୃକ୍ତ ସମସ୍ତ ଅନୁଷ୍ଠାନର ଦାୟିତ୍ୱ ବିଷୟରେ ସ୍ପଷ୍ଟ ଉଲ୍ଲଖ ରହିଛି ।
# ଅଧିକନ୍ତୁ, ୨୦୧୭ର ଏହି ଅଧିନିୟମରେ ମାନସିକ ରୋଗୀ ସାମାଜିକ ଘୃଣା ତଥା ଭେଦଭାବର ଶୀକାର ନ ହେବା ପାଇଁ ବିହିତ ବ୍ୟବସ୍ଥାର ପ୍ରାବଧାନ ରହିଛି ।

## ଆଧାର 
## ଆହୁରି ପଢନ୍ତୁ 
ଶ୍ରେଣୀ: ଭାରତୀୟ ଆଇନ
ହାଇପରଟ୍ରଫିକ କାର୍ଡ଼ିଓମାୟୋପାଥି

**ହାଇପରଟ୍ରଫିକ କାର୍ଡ଼ିଓମାୟୋପାଥି** ବା **ଏଚସିଏମ** (ଇଂରାଜୀ ଭାଷାରେ **Hypertrophic cardiomyopathy**/ **HCM**) ଏକ ରୋଗ ଯେଉଁଥିରେ ହୃତ୍‌ପିଣ୍ଡର ଏହ ଅଂଶ ଅକାରଣ ହାଇପରଟ୍ରଫି (thickened) ବା ମୋଟା ହୋଇଯାଏ । ସାଧାରଣତଃ ଥକ୍କା ଅନୁଭବ, ପାଦ ଇଡିମା ବା ଫୁଲା (leg swelling), ଅଣନିଶ୍ୱାସୀ (shortness of breath) ଇତ୍ୟାଦି ଲକ୍ଷଣ ଦେଖାଯାଏ ।  ରୋଗ ଜଟିଳ ହେଲେ ହୃଦ୍‌ପାତ, ହୃତ୍‌ପିଣ୍ଡ ଆରିଦମିଆ (irregular heartbeat), ହଠାତ୍ ହୃତ୍‌ପିଣ୍ଡ ମୃତ୍ୟୁ (sudden cardiac death) ହୋଇପାରେ ।
 

ଏଚସିଏମ ରୋଗ ସାଧାରଣତଃ ପିତାମାତାଙ୍କଠାରୁ ବଂଶାନୁକ୍ରମରେ ଆସିଥାଏ ।  ଅନେକ ସମୟରେ ହୃତ୍‌ପିଣ୍ଡର ମାଂସପେଶୀ ତିଆରି କରୁଥିବା ଜିନର ମ୍ୟୁଟେସନ ଯୋଗୁ ହୁଏ ।

ଚିକିତ୍ସାରେ ବିଟା ବ୍ଲକର (:en:Beta blockers), ଡାଇୟୁରେଟିକସ (diuretics), ଡାଇସୋପାଇରାମାଇଡ (disopyramide) ଔଷଧ ଦିଆଯାଏ ।

ପ୍ରତି ୫୦୦ଲୋକରେ ଜଣକର ଏହି ରୋଗ ଥାଏ । ପୁରୁଷ ଓ ମହିଳା ସମ ଭାବରେ ଆକ୍ରାନ୍ତ ହୁଅନ୍ତି । 
 
## ଆଧାର 
## ବାହ୍ୟ ଲିଙ୍କ 
* 
* GeneReviews/NIH/NCBI/UW entry on Familial Hypertrophic Cardiomyopathy Overview
* National Heart, Blood, and Lung Institute Cardiomyopathy Page

ଶ୍ରେଣୀ:ଚିକିତ୍ସା ବିଜ୍ଞାନ
ପାଇଲୋନିଡାଲ ଡିଜିଜ

**ପାଇଲୋନିଡାଲ ଡିଜିଜ** (ଇଂରାଜୀ ଭାଷାରେ **Pilonidal disease**) ଏକ ଚର୍ମ ସଂକ୍ରମଣ ରୋଗ ଯାହା ଗ୍ଲୁଟିଆଲ କ୍ଲେଫ୍ଟର (between the cheeks of the buttocks) ଉପର ପାଖରେ ହୁଏ । ଏହି ରୋଗରେ ଯନ୍ତ୍ରଣା, ଫୁଲା, ଲାଲ ପଡ଼ିବା ଓ ତରଳ ପଦାର୍ଥ ନିଷ୍କାସନ ଇତ୍ୟାଦି ଲକ୍ଷଣ ଦେଖିବାକୁ ମିଳେ । ଏହି ଶବ୍ଦର ଅର୍ଥ ହେଉଛି "ବାଳ ପୁଞ୍ଜ" । ସନ ୧୮୩୩ରେ ପ୍ରଥମେ ଏହି ରୋଗ ବିଷୟ ବର୍ଣ୍ଣନା କରାଯାଇଥିଲା ।
 
## ଆଧାର 
## ବାହ୍ୟ ଲିଙ୍କ 
*NHS Choices for pilonidal sinus treatment 

ଶ୍ରେଣୀ:ଚିକିତ୍ସା ବିଜ୍ଞାନ
କର୍ମକ୍ଷେତ୍ରରେ ମହିଳାଙ୍କ ଯୌନ ଉତ୍ପୀଡନ (ନିଷେଧ, ନିବାରଣ ତଥା ପ୍ରତିକାର) ଅଧିନିୟମ, ୨୦୧୩

ମହିଳାମାନଙ୍କୁ ବିଶେଷ ଭାବେ କର୍ମଜୀବୀ ମହିଳାମାନଙ୍କୁ କର୍ମକ୍ଷେତ୍ରରେ ଯୌନ ଉତ୍ପୀଡନରୁ ରକ୍ଷାକରିବା ପାଇଁ ଭାରତ ସରକାରଙ୍କଦ୍ୱାରା ୨୦୧୩ ମସିହାରେ **କର୍ମକ୍ଷେତ୍ରରେ ମହିଳାଙ୍କ ଯୌନ ଉତ୍ପୀଡନ (ନିଷେଧ, ନିବାରଣ ତଥା ପ୍ରତିକାର) ଅଧିନିୟମ, ୨୦୧୩** ଅଧିନିୟମିତ କରାଯାଇଛି ।
## ପୃଷ୍ଠଭୂମି 
ଉଚ୍ଚତମ ନ୍ୟାୟାଳୟ ବିଶାଖା ଏବଂ ଅନ୍ୟମାନେ ବନାମ ରାଜସ୍ଥାନ ସରକାର ନାମକ ଜନହିତ ମାମଲାରେ କର୍ମଜୀବୀ ମହିଳାମାନଙ୍କର ସାମ୍ବିଧାନିକ ଅଧିକାର ସୂରକ୍ଷା ନିଶ୍ଚିତ କରିବା ନିମିତ୍ତ ଏକ ଦିଶା ନିର୍ଦ୍ଦେଶ ଜାରି କରିଥିଲେ । ତେବେ ନ୍ୟାୟାଳୟଙ୍କ ଏହିସବୁ ମାର୍ଗ ଦର୍ଶକ ନିୟମ ପାଳନ ନିଶ୍ଚିତ କରିବା ପାଇଁ ଉକ୍ତ ଅଧିନିୟମ କାର୍ଯ୍ୟକାରୀ କରିଥିଲେ ।

ଅଧିନିୟମର ସ୍ୱତନ୍ତ୍ରତା ହେଉଛି ଯୌନ ଉତ୍ପୀଡନର ପରିବର୍ତ୍ତିତ ଏବଂ ନୂତନ ବ୍ୟାଖ୍ୟା । ଉଚ୍ଚତମ ନ୍ୟାୟାଳୟ ବିଶାଖା ଏବଂ ଅନ୍ୟମାନେ ବନାମ ରାଜସ୍ଥାନ ସରକାର ମାମଲାରେ ଯୌନ ଉତ୍ପୀଡନର ଯେଉଁ ପରିବର୍ତ୍ତିତ ବ୍ୟାଖ୍ୟା ଉଲ୍ଲେଖ କରିଥିଲେ, ସେହି ରାୟ ଆଧାରରେ ଏହି ଅଧିନିୟମରେ ଯୌନ ଉତ୍ପୀଡନର ବ୍ୟାଖ୍ୟା କରାଯାଇଛି । ଭାରତୀୟ ସମ୍ବିଧାନର ଧାରା ୧୯(୧) ଅନୁସାରେ ଏହା ଭାରତର ପ୍ରତ୍ୟେକେ ନାଗରିକଙ୍କୁ ନିଜ ନିଜର ବୃତ୍ତି ନିର୍ବାଚନ କରିବାର ସ୍ୱାଧୀନତା ରହିଛି । ଏହି ପରିପ୍ରେକ୍ଷୀରେ ଲିଙ୍ଗଗତ ବୈଷମ୍ୟ ଆଧାରରେ ଯଦି କର୍ମ କ୍ଷେତ୍ରରେ ମହିଳାଙ୍କ ପ୍ରତି ଭେଦଭାବ ପୂର୍ଣ୍ଣ ବ୍ୟବହାର କରାଗଲା ବା ଯୌନ ଉତ୍ପୀଡନ ମାଧ୍ୟମରେ ନ୍ୟାଯ୍ୟ ବୃତ୍ତି ଚୟନ ତଥା ସଂପାଦନରେ ବ୍ୟାଘାତ ସୃଷ୍ଟି କରନ୍ତି ତେବେ ଉଚ୍ଚତମ ନ୍ୟାୟାଳୟଙ୍କ ମତରେ ଏହା ସେମାନଙ୍କର ସାମ୍ବିଧନିକ ଅଧିକାର ହନନ ବୋଲି ଧରାଯିବ । ଅତଏବ ଉପରୋକ୍ତ ଜନହିତ ମାମଲାରେ ଉଚ୍ଚତମ ନ୍ୟାୟାଳୟ ଏହି ନିର୍ଦ୍ଦେଶ ଦେଲେ କି  ଆଇନଗତ ଭାବେ ଏ ସଂକ୍ରାନ୍ତରେ କୌଣସି ଅଧିନିୟମ ପାରିତ ହେବା ପର୍ଯ୍ୟନ୍ତ ସରକାରଙ୍କ କର୍ତ୍ତବ୍ୟ ହେଉଛି ସମସ୍ତ ସରକାରୀ ତଥା ବେସରକାରୀ କର୍ମ ସଂସ୍ଥାନରେ ମହିଳାମାନଙ୍କ ପ୍ରତି ଯୌନ ଉତ୍ପୀଡନର ପ୍ରତିକାର ଦିଗରେ ବିହିତ ପଦକ୍ଷେପ ନେବେ । ଏଥି ନିମିତ୍ତ ଉଚ୍ଚତମ ନ୍ୟାୟାଳୟ ଉପରୋକ୍ତ ରାୟରେ ଏକ ନିର୍ଦ୍ଦେଶାବଳୀ ଜାରୀ କଲେ । ଉକ୍ତ ନିର୍ଦ୍ଦେଶାବଳୀ ବିଶାଖା ନିର୍ଦ୍ଦେଶାବଳୀ ନାମରେ ଖ୍ୟାତ । ତେବେ ଉଚ୍ଚତମ ନ୍ୟାୟାଳୟଙ୍କ ଏହିସବୁ ଦିଶାନିର୍ଦ୍ଦେଶ ସଠିକ କାର୍ଯ୍ୟକାରୀ ହୋଇପାରିଲା ନାହିଁ । ଅନ୍ୟ ଏକ ମାମଲରେ(Apparel Export Promotion Council v. A.K Chopra) ଉଚ୍ଚତମ ନ୍ୟାୟାଳୟ ବିଶାଖା ନିର୍ଦ୍ଦେଶାବଳୀର କଡାକଡି ପାଳନ ପାଇଁ ସ୍ପଷ୍ଟ ନିର୍ଦ୍ଦେଶ ହେବା ସହ ଉଲ୍ଲଙ୍ଘନକାରୀଙ୍କ ପାଇଁ ଦଣ୍ଡର ଚେତାବନୀ ଦେଲେ । ଫଳରେ ପରବର୍ତ୍ତୀ ସମୟରେ ସରକାର **କର୍ମକ୍ଷେତ୍ରରେ ମହିଳାଙ୍କ ଯୌନ ଉତ୍ପୀଡନ (ନିଷେଧ, ନିବାରଣ ତଥା ପ୍ରତିକାର) ଅଧିନିୟମ, ୨୦୧୩** ଅଧିନିୟମ ପାରିତ କରି ଉଚ୍ଚତମ ନ୍ୟାୟାଳୟଙ୍କ ଏହି ନିର୍ଦ୍ଦେଶାନାମାର ପାଳନ ସୁନିଶ୍ଚିତ କରିଥିଲେ ।

## ସ୍ୱତନ୍ତ୍ର ପ୍ରାବଧାନ 
ଉକ୍ତ ଅଧିନିୟମରେ ବିଶାଖା ନିର୍ଦ୍ଦେଶାବଳୀ ଆଧାରରେ ଅନେକ ବିଶେଷ ପ୍ରାବଧାନ ରହିଛି । ତନ୍ମଧ୍ୟରୁ କିଛି ପ୍ରାବଧାନ ହେଉଛି:
* ପ୍ରତ୍ୟେକ ସରକାରୀ ତଥା ବେସରକାରୀ କର୍ମ ସଂସ୍ଥାନର ମୁଖ୍ୟ ବା ନିଯୁକ୍ତିଦାତା ଉକ୍ତ ସଂସ୍ଥାରେ, ଯେଉଁଠି କର୍ମଚାରୀଙ୍କ ସଂଖ୍ୟା ୧୦ କିମ୍ବା ତଦୁର୍ଦ୍ଧ,ଏକ ଆନ୍ତଃ-ଅଭିଯୋଗ କମିଟି (Internal Complaints Committee) ଗଠନ କରିବେ ଏବଂ ଯେଉଁଠି କର୍ମଚାରୀ ସଂଖ୍ୟା ୧୦ରୁ କମ୍ ସେଭଳି କ୍ଷେତ୍ରରେ ଏକ ସ୍ଥାନୀୟ-ଅଭିଯୋଗ କମିଟି (Local Complaints Committee) ଗଠନ କରିବେ । କମିଟିର ମୁଖ୍ୟ ଜଣେ ବରିଷ୍ଠ ମହିଳା ଅଫିସର ହୋଇଥିବେ ଏବଂ କମିଟିର ଅନ୍ତତଃ ଅର୍ଦ୍ଧେକ ସଭ୍ୟ ମହିଳା ହୋଇଥିବେ ।
* କମିଟିର ଅନୁସନ୍ଧାନ ପ୍ରକ୍ରୀୟାରେ ଏକ ଦେୱାନୀ ଅଦାଲତର ସାକ୍ଷ୍ୟ ଗ୍ରହଣ ସମ୍ବନ୍ଧୀୟ ସମସ୍ତ କ୍ଷମତା ରହିବ ।
* କମିଟିର ଅନୁସନ୍ଧାନ ପ୍ରକ୍ରୀୟା ତଥା ଦଲିଲ ଗୋପନୀୟ ରହିବ ।
* ଅଭିଯୋଗ ପାଇବାର ୯୦ ଦିନ ମଧ୍ୟରେ କମିଟି ଏହାର ଯାଞ୍ଚ ସଂପୂର୍ଣ୍ନ କରିବେ ଏବଂ ଏକ ରିପୋର୍ଟ ସଂସ୍ଥାର ମୁଖ୍ୟଙ୍କୁ ପ୍ରଦାନ କରିବେ । ସଂସ୍ଥାର ମୁଖ୍ୟ, କମିଟିର ସୁପାରିଶ କ୍ରମେ ବିହିତ କାର୍ଯ୍ୟାନୁଷ୍ଠାନ ୬୦ ଦିନ ମଧ୍ୟରେ ଗ୍ରହଣ କରିବେ ।
* ଅଧିନିୟମ ପ୍ରାବଧାନ ଅନୁସାରେ ବିଦ୍ୟାଳୟ ତଥା ମହାବିଦ୍ୟାଳୟର ଛାତ୍ରୀ, ସମସ୍ତ ସରକାରୀ ତଥା ବେସରକାରୀ କର୍ମ ସଂସ୍ଥାନର କର୍ମଚାରୀ ଏପରିକି ଡାକ୍ତରଖାନାର ରୋଗୀ ମଧ୍ୟ ଏହି ଅଧିନିୟମର ଅନ୍ତର୍ଭୁକ୍ତ ହେବେ ।

## ଆଧାର 
## ଆହୁରି ପଢନ୍ତୁ 
*:en:Criminal Law (Amendment) Act, 2013

ଶ୍ରେଣୀ: ଭାରତୀୟ ଆଇନ
ଏପିଡୁରାଲ ହେମାଟୋମା

**ଏପିଡୁରାଲ ହେମାଟୋମା** (ଇଂରାଜୀ ଭାଷାରେ **Epidural hematoma**) ହୁଏ ଯେତେବେଳେ ଖପୁରୀ (skull) ଓ ଡୁରାମାଟର (tough outer membrane covering the brain) ମଧ୍ୟରେ ରକ୍ତସ୍ରାବ ହୁଏ । ଅଧିକାଂଶ ସମୟରେ ମୁଣ୍ଡ ଆଘାତ ପରେ ରୋଗୀ ଚେତନା ଶୂନ୍ୟ ହେବା ପରେ କିଛି ସମୟ ଚେତନା ଫେରେ ଓ ପୁନଶ୍ଚ ଚେତାନା ଶୂନ୍ୟ ହୋଇଯାଏ । ଅନ୍ୟାନ୍ୟ ଲକ୍ଷଣ ମଧ୍ୟରେ ମୁଣ୍ଡ ବିନ୍ଧା, ଦ୍ୱନ୍ଦ୍ୱ, ବାନ୍ତି ଓ ପାରାଲିସିସ (inability to move parts of the body) ହୋଇଯାଏ । ମୁଣ୍ଡ ଆଘାତ (head injuries) ମଧ୍ୟରୁ ୧-୪% ଲୋକଙ୍କର ଏହି ରୋଗ ହୁଏ ।
 
## ଆଧାର 
## ବାହ୍ୟ ଲିଙ୍କ 
* MedPix: Epidural hematoma 
* http://radiopaedia.org/cases/epidural-hematoma

ଶ୍ରେଣୀ:ଚିକିତ୍ସା ବିଜ୍ଞାନ
ଗମେଇ ନଦୀ

**ଗମେଇ ନଦୀ**, ଓଡ଼ିଶାର ଭଦ୍ରକ ଜିଲ୍ଲାରେ ଥିବା ଏକ ନ‌ଦୀ । ଏହି ନ‌ଦୀଟି ବାସୁଦେବପୁର ବ୍ଲକର ଇରମକୁ ଲାଗି ରହିଛି । ଏହି ନ‌ଦୀ ଦେଇ ଚୂଡ଼ାମଣି ତ‌ଥା ଆଖପାଖ ଅଞ୍ଚଳରୁ ମାଛ ଧରିବାକୁ ଡଙ୍ଗା ସାହାଯ୍ୟରେ ସମୁଦ୍ର ମଧ୍ୟକୁ ଯାଇଥାନ୍ତି । ଏହି ନ‌ଦୀଟି ଗଭେଇନାଳ ବା ଶାଶୁ-ବୋହୁ ନଦୀ ଭାବରେ ମଧ୍ୟ ଜଣା । ଇରମକୁ ଯିବାକୁ ହେଲେ ଏହି ନ‌ଦୀ ପାର ହୋଇ ଯିବାକୁ ପଡ଼େ ।

## ଅବସ୍ଥିତି ଏବଂ ବ୍ୟବ‌ହାର
ଏହି ନ‌ଦୀଟି ବାସୁଦେବପୁରରୁ ଇରମ ଯିବାବେଳେ ଚୂଡ଼ାମଣିଠାରେ ରହିଛି । ଭଦ୍ରକ ଜିଲ୍ଲାଠାରୁ ପାଖାପାଖି ୪୫ କିଲୋମିଟର ଦୂରରେ ଏହି ନ‌ଦୀଟି ଅବସ୍ଥିତ । ନ‌ଦୀଟି ଗ‌ହିରିଆ ଏବଂ ଓସାରିଆ ମଧ୍ୟ ହୋଇଛି । ଫଳରେ ବର୍ଷାଦିନରେ ଏହାର ଆକାର ବଡ଼ ହୋଇଯାଏ । ପ୍ରାୟ ବର୍ଷସାରା ଏହି ନ‌ଦୀଟିରେ ପାଣି ରହୁଥିବାରୁ, ଏହାକୁ ସମୁଦ୍ରକୁ (ବଙ୍ଗୋପସାଗର) ସଂଯୋଗ ପାଇଁ ବ୍ୟବ‌ହାର କରାଯାଏ । ଚୂଡ଼ାମଣି ଘାଟରୁ ମାଛ ଧରିବାକୁ ଯାଉଥିବା ଧୀବରମାନେ ମୁଖ୍ୟତଃ ମଟର ଚାଳିତ ଡଙ୍ଗା ବା ଟ୍ରଲର ସାହାଯ୍ୟରେ ସମୁଦ୍ର ମଧ୍ୟକୁ ଯାଇଥାନ୍ତି । ସମୁଦ୍ର ଚୂଡ଼ାମଣିର ଗମେଇ ସେତୁଠାରୁ ପ୍ରାୟ ୪ରୁ ୫ କିଲୋମିଟର ଦୂରରେ ଅବସ୍ଥିତ । ଏହି ନ‌ଦୀର ଦୁଇ ପାଖରେ ଘେରି କରି ଲୋକମାନେ ଚିଙ୍ଗୁଡ଼ି ଚାଷ କରନ୍ତି । ଚୂଡ଼ାମଣିଠାରେ ନିର୍ମିତ ଏହି ଗମେଇ ସେତୁକୁ ମଧ୍ୟ ଶାଶୂ-ବୋହୁ ଘାଟ ବୋଲି କୁହାଯାଏ ।

ସେତେବେଳେ ବର୍ଷାଦିନ ଥିବାରୁ ନ‌ଦୀ ପାର ହେବାକୁ ଡଙ୍ଗା ପଡ଼ିଥିଲା ଏବଂ ସେଠାରେ ଜଗିଥିବା ନାଉରିଆକୁ ହତ୍ୟା ଧମକ ଦେଇ ବ୍ରିଟିଶ ପୋଲିସ ଇରମଠାରେ ପ‌ହଞ୍ଚିଥିଲେ । ସେହି ସମୟରେ ସେଠାରେ ହଜାର ହଜାର ଲୋକଙ୍କର ମେଳି ଲାଗିଥିଲା । ପୋଲିଶର ଦମନଲୀଳାକୁ ପ୍ରତ୍ୟାଖାନ କରିବାରୁ ସେଦିନ ପୋଲିସର ଗୁଳିରେ ସେହି ସ୍ଥାନରେ ୨୮ ଜଣଙ୍କର ମୃତ୍ୟ ହୋଇଥିଲା ଏବଂ ପରବର୍ତ୍ତୀ ସମୟରେ ଆଉ ଜଣ ମୃତ୍ୟ ବରଣ କରିଥିଲେ ।

## ଆଧାର
## ବାହାର ଆଧାର
ଶ୍ରେଣୀ:ଓଡ଼ିଶାର ନଦୀଗୁଡ଼ିକ
ଶ୍ରେଣୀ:ଓଡ଼ିଶାର ନଦୀ
ମହିଳାଙ୍କୁ ଅଶ୍ଳୀଳ ଭାବେ ପ୍ରଦର୍ଶନ (ନିଷେଧ) ଅଧିନିୟମ, ୧୯୮୬

**ମହିଳାଙ୍କୁ ଅଶ୍ଳୀଳ ଭାବେ ପ୍ରଦର୍ଶନ (ନିଷେଧ) ଅଧିନିୟମ, ୧୯୮୬**  ହେଉଛି ଭାରତୀୟ ପାର୍ଲିଆମେଣ୍ଟରେ ପାରିତ ଏକ ଅଧିନିୟମ ଯାହାକି ବିଭିନ୍ନ ମାଧ୍ୟମରେ ମହିଳାଙ୍କୁ ଅବାଞ୍ଛିତ କିମ୍ବା ଅନୁଚିତ ଭାବେ ପ୍ରଦର୍ଶନ କରିବା ଭଳି ଅପରାଧକୁ ରୋକିବା ପାଇଁ ଲାଗୁ କରାଯାଇଛି । 

## ଅଧିନିୟମ ବିଷୟରେ 
ଭାରତୀୟ ସଂସ୍କୃତି ଓ ସଭ୍ୟତା ସର୍ବଦା  ନାରୀଜାତିକୁ ସମାଜରେ ଏକ ସ୍ୱତନ୍ତ୍ର ସ୍ଥାନ ଦେଇ ଆସିଛି ଏବଂ ଏହାର ନିଦର୍ଶନ ହେଉଛି ନାରୀ ଜାତିର ବିଭିନ୍ନ ଅଧିକାରର ସୂରକ୍ଷା ନିମିତ୍ତ ଏକାଧିକ ଅଧିନିୟମର ତଥା ଯୋଜନାର ରୁପାନ୍ତର । ତେବେ ଦେଖାଗଲା ଯେ ବ୍ୟାବସାୟୀକ ଫାଇଦା ପାଇଁ ନାରୀର ରୂପ ଲାବଣ୍ୟକୁ ଅନୁଚିତ ଭାବେ ପ୍ରଦର୍ଶନ କରିବା ଭଳି ଘୃଣ୍ୟ ମାନସିକତାର ଶିକାର ହୋଇ କିଛି ବ୍ୟକ୍ତିବିଶେଷ ତଥା ବ୍ୟାବସାୟୀକ ସଂସ୍ଥା ଅର୍ଥ ଲୋଭ ଦେଖାଇ ନାରୀମାନଙ୍କୁ ବ୍ୟବହାର କରିବାକୁ ଲାଗିଲେ । ଫଳ ସ୍ୱରୂପ ସମାଜରେ ନାରୀଜାତୀର ମର୍ଯ୍ୟାଦା କ୍ଷୂର୍ଣ୍ଣ ହେବା ସହ ନାରୀ ବିରୋଧୀ ଅପରାଧ ପାଇଁ ଏହା ଏକ ଖୋରାକ ଯୋଗାଇଲା । ଏହି କୁତ୍ସିତ କାର୍ଯ୍ୟକ୍ରମରେ ଆଇନଗତ ପ୍ରତିବନ୍ଧକ ଆଣିବା ପାଇଁ ୧୯୮୬ ମସିହାରେ ଏହି ଅଧିନିୟମ ଭାରତ ସରକାରଙ୍କଦ୍ୱାରା ଲାଗୁ କରାଯାଇଛି । ପୁଣି ଏହି ଅଧିନିୟମର କାର୍ଯ୍ୟକାରିତା ନିଶ୍ଚିତ କରିବା ପାଇଁ **ମହିଳାଙ୍କୁ ଅଶ୍ଳୀଳଭାବେ ପ୍ରଦର୍ଶନ (ନିଷେଧ) ଆଇନ** ମଧ୍ୟ ୧୯୮୭ ମସିହାରେ ଲାଗୁ କରାଯାଇଛି ।

### ବିଶେଷ ପ୍ରାବଧାନ 
* ଅଧିନିୟମର ଧାରା ୩ ପ୍ରକାରେ କୌଣସି ବ୍ୟକ୍ତି ଯେ କୌଣସି ମହିଳାଙ୍କୁ   ବିଜ୍ଞାପନ କିମ୍ବା ଅନ୍ୟ ଯେ କୌଣସି ମାଧ୍ୟମରେ ଅନୁଚିତ ଭାବେ କିମ୍ବା ଅଶ୍ଳୀଳ/ଲଜ୍ଜ୍ୟାଜନକ ଭାବେ ପ୍ରଦର୍ଶନ କରିବ ନାହିଁ କିମ୍ବା କରିବାରେ ସହଯୋଗ କରିବ ନାହିଁ ।
* ଅଧିନିୟମର ଧାରା ୪ ପ୍ରକାରେ କୌଣସି ବ୍ୟକ୍ତି ଯେ କୌଣସି ମହିଳାଙ୍କୁ  ଅଶ୍ଳୀଳ/ଲଜ୍ଜ୍ୟାଜନକ ଭାବେ ପ୍ରଦର୍ଶନ କରୁଥିବା କୌଣସି ବିଜ୍ଞାପନ, ଚିତ୍ର, ଲେଖା, ବହି, ଚଳଚ୍ଚିତ୍ର କିମ୍ବା ଅନ୍ୟ ଯେ କୌଣସି ମାଧମରେ ପ୍ରକାଶିତ ଏକ ଦସ୍ତାବିଜ ପ୍ରଦର୍ଶନ ଉଦ୍ଦେଶ୍ୟରେ ବିକ୍ରି କିମ୍ବା ବଣ୍ଟନ କରିବ ନାହିଁ ବା କରିବାରେ ସହଯୋଗ କରିବ ନାହିଁ ।
### ଦଣ୍ଡବିଧାନ 
* ଅଧିନିୟମର ଧାରା ୬ ପ୍ରକାରେ କୌଣସି ବ୍ୟକ୍ତି ଯଦି ଧାରା ୩ କିମ୍ବା ଧାରା ୪ର ଖିଲାପ କରିବାର ଦୋଷୀ ସାବ୍ୟସ୍ତ ହୁଏ, ତେବେ ସେ ପ୍ରଥମ ଦୋଷ ପାଇଁ  ଦୁଇ ବର୍ଷ ପର୍ଯ୍ୟନ୍ତ କାରାବାସ ସହିତ ଦୁଇ ହଜାର ଟଂକା ଜୋରିମାନା ଦଣ୍ଡରେ ଦଣ୍ଡିତ ହେବ ଏବଂ ପରବର୍ତ୍ତୀ ଖିଲାପ ପାଇଁ ସର୍ବନିମ୍ନ ୬ ମାସରୁ ପାଞ୍ଚ ବର୍ଷ କାରାବାସ ସଜା ସହ ଦଶ ହଜାର ଟଂକାରୁ ଏକ ଲକ୍ଷ ଟଙ୍କା ପର୍ଯ୍ୟନ୍ତ ଜୋରିମାନା ଦଣ୍ଡରେ ଦଣ୍ଡିତ ହୋଇପାରେ ।
:ଡିଜିଟାଲ କ୍ଷେତ୍ରରେ ତଥ୍ୟ ଆଦାନ ପ୍ରଦାନର ବ୍ୟବହାର ବୃଦ୍ଧିକୁ ଦୃଷ୍ଟିରେ ରଖି ଏହି ଅଧିନିୟମରେ ଆବଶ୍ୟକୀୟ ସଂଶୋଧନ ଆଣିବା ବିଷୟ ବର୍ତ୍ତମାନ ଭାରତ ସରକାରଙ୍କ ବିଚାରାଧୀନ ଅଛି ।

## ଆଧାର 
## ଆହୁରି ପଢନ୍ତୁ 
"TheIndecentRepresentationofWomenProhibitionAct1986"

ଶ୍ରେଣୀ: ଭାରତୀୟ ଆଇନ
ଷ୍ଟେମିଂ

ବ୍ୟାକରଣ ଯୋଗୁଁ ଗୋଟିଏ ଶବ୍ଦ ଭିନ୍ନ ଭିନ୍ନ ବାକ୍ୟରେ ଭିନ୍ନ ଭିନ୍ନ ରୂପରେ ଦେଖିବାକୁ ମିଳିଥାଏ । ଯେପରିକି 'ଆସୁଛନ୍ତି', 'ଆସିଲେ', 'ଆସିବେ' ଇତ୍ୟାଦି ଗୋଟିଏ ମୂଳଶବ୍ଦ, ଆସକୁ ବୁଝାଇଥାଏ । ଏକ ଲେଖାରେ ଖୋଜିଲାବେଳେ ଗୋଟିଏ ଶବ୍ଦ ଖୋଜିଲାବେଳେ  ତାହାର ଏହି ଭଳି ଅନେକ ଉଧୃତ ଶବ୍ଦ ମିଳିପାରିଲେ ତାହା ଖୋଜିବାର ସମୟ ଏବଂ ଜାଗା କମାଇଦେଇଥାଏ । ନ୍ୟାଚୁରାଲ ଲାଙ୍ଗୁଏଜ ପ୍ରୋସେସିଂ ବା ଭାଷା ପ୍ରକ୍ରିୟାକରଣରେ ଗୋଟିଏ ଶବ୍ଦକୁ ତାହାର ସଂକ୍ଷିପ୍ତ ବା ମୂଳରୂପକୁ ଫେରାଇ ଆଣିବାକୁ **ଷ୍ଟେମିଂ** କୁହାଯାଇଥାଏ ।  ଯେଉଁ ଆଲଗୋରିଦମ ଏହି କାମ କରିଥାଏ ତାକୁ **ଷ୍ଟେମର** କୁହାଯାଇଥାଏ ।  ୧୯୬୦ ମସିହାରୁ ଷ୍ଟେମିଂର ଆଲଗୋରିଦମ ଉପରେ ଗବେଷଣା ଚାଲୁଅଛି । ଅଧିକାଂଶ କ୍ଷେତ୍ରରେ ଏହା କହିହେବ ନାହିଁ କି ଷ୍ଟେମିଂ ଶବ୍ଦଟି ସମ୍ପୂର୍ଣରୂପେ ଶବ୍ଦଟିର ମୂଳରୂପକୁ ନେଇଆସିବ ।

## ଇତିହାସ 
*ଜୁଲିଆ ବେଥ ଲଭିନ୍ସ* ନାମକ ଜଣେ ବ୍ୟକ୍ତି ୧୯୬୮ ମସିହାରେ ପ୍ରଥମେ ଏହା ବିଷୟରେ ଲେଖିଥିଲେ । ସେହି ସମୟରେ ଏହା ଭାଷାବିତ୍ମାନଙ୍କ ମଧ୍ୟରେ ବହୁତ ଚହଳ ପକେଇଦେଇଥିଲା । କିଛି ବର୍ଷପରେ ୧୯୮୦ରେ ମାର୍ଟିନ ପୋର୍ଟର, ବର୍ତ୍ତମାନ ପର୍ଯ୍ୟନ୍ତ ପ୍ରଚଳିତ ପ୍ରସିଦ୍ଧ ପୋର୍ଟର **ଷ୍ଟେମର** ବାହାର କରିଥିଲେ । ୨୦୦୦ ମସିହାରେ ସେ ଏହାର ଏକ ପ୍ରୋଗ୍ରାମ ସର୍ବ ସାଧାରଣଙ୍କ ନିମିତ୍ତ ପ୍ରକାଶ କରିଥିଲେ । କିଛି ବର୍ଷପରେ ସେ ତାଙ୍କର କାମକୁ **ସ୍ନୋ-ବଲ ଷ୍ଟେମର**ଦ୍ୱାରା ଆହୁରି ଭଲ କରିଥିଲେ । 

## ଆଲଗୋରିଦମ 
ଷ୍ଟେମିଂ ନିମିତ୍ତ ବିଭିନ୍ନ ଆଲଗୋରିଦମ ଅଛି ସେମାନଙ୍କ ମଧ୍ୟରୁ କିଛି ନିମ୍ନରେ ପ୍ରଦାନ କରାହେଲା ।

### ପ୍ରଡକ୍ସନ ଶୈଳୀ 
ଏହି ଶୈଳୀରେ ଷ୍ଟେମର ଏକ ଶବ୍ଦ ଟେବୁଲ ବ୍ୟବହାର କରିଥାଏ । ଧରନ୍ତୁ ଗୋଟିଏ ଶବ୍ଦ ଆସିଲା, *ଦୌଡ଼*  ଏହା ଟେବୁଲଟିକୁ ଯାଇ ଅନ୍ୟ ସମ୍ପର୍କିତ ଶବ୍ଦଗୁଡ଼ିକ ଯଥା *ଦୌଡ଼ିବା, ଦୌଡୁଛି , ଦୌଡିବା , ଦୌଡିବ ,* ଇତ୍ୟାଦି ମଧ୍ୟ ନଜରକୁ ନେଇଥାଏ । ଅର୍ଥାତ ଏହି ଶବ୍ଦମାନଙ୍କ ମଧ୍ୟରୁ କେହି ଗୋଟିଏ ଶବ୍ଦ ଯଦି ଲେଖାରେ ମିଳେ ତେବେ ଅନ୍ୟ ସବୁ ଶବ୍ଦ ମଧ୍ୟ ଲେଖାଟିରେ ଅଛି ବୋଲି ଧରାଯିବ । 

### ସଫିକ୍ସ ଲିଭେଇଦେବା ଶୈଳୀ 
ସଫିକ୍ସ ଅର୍ଥାତ ଶେଷ ଅକ୍ଷର(ଗୁଡ଼ିକ)କୁ  ବାଦ ଦିଆଯାଇ ଶବ୍ଦର ମୂଳ ରୂପକୁ ଅଣାଯାଇପାରେ । ଓଡ଼ିଆରେ ଅନେକ ଶବ୍ଦ ଅଛି ଯେଉଁଥିରେ ବହୁଳ ମାତ୍ରାରେ ଏହି ଶେଷ ଅକ୍ଷର ଯୋଡ଼ା ହୋଇଥାଏ । ସେଭଳି କେତକ ସଫିକ୍ସ ନିମ୍ନରେ ଦିଆହେଲା ।

### ଲେମାଟାଇଜେସନ ଉପାୟ 
ସାଧାରଣତଃ ଷ୍ଟେମିଂର ଉନ୍ନତ ରୁପକୁ ଲେମାଟାଇଜେସନ କୁହାଯାଇଥାଏ, ଏଠାରେ ଶବ୍ଦକୁ ଗୋଟିଏ ପରେ ଗୋଟେ ପ୍ରକ୍ରିୟା ନକରି ପୁରାପୁରି ବାକ୍ୟଟିକୁ ବିଚାରକୁ ନିଆଯାଇଥାଏ, ସେହି ବାକ୍ୟରୁ ପ୍ରତି ଶବ୍ଦର ପଦ ପ୍ରକରଣ ବା *ପାର୍ଟ ଅଫ ସ୍ପିଚ*ଦ୍ୱାରା ବିଭିନ୍ନ କିସମର ମୂଳରୂପାକୁ ଫେରାଇ ଆଣିବା ପ୍ରକ୍ରିୟା ପ୍ରୟୋଗ କରାଯାଇଥାଏ । 

### ଷ୍ଟକାସ୍ଟିକ ଉପାୟ 
### ଏନ-ଗ୍ରାମ ପ୍ରକ୍ରିୟା 
### ଆଫିକ୍ସ ଷ୍ଟେମର 
### ଯୋଡ଼ୁଥିବା ଉପାୟ  
## ଭାଷା ସମସ୍ୟା 
ଓଡ଼ିଆ ଭାଷାରେ ସେଭଳି କିଛି ଭଲ ଷ୍ଟେମର ବାହାରିବାକୁ ନାହିଁ । 

## ଆହୁରି ଦେଖନ୍ତୁ 
* ନ୍ୟାଚୁରାଲ ଲାଙ୍ଗୁଏଜ ପ୍ରୋସେସିଂ
* ମେସିନ ଲର୍ଣିଂ
* ଆର୍ଟିଫିସିଆଲ ଇଣ୍ଟେଲିଜେନ୍ସର ପ୍ରୟୋଗ   

## ଆଧାର 
ଶ୍ରେଣୀ:ଆର୍ଟିଫିସିଆଲ ଇଣ୍ଟେଲିଜେନ୍ସ
ଶ୍ରେଣୀ:ଓଡ଼ିଆ ଭାଷା
ପାଦ ଭାତୁଡ଼ି

**ପାଦ ଭାତୁଡ଼ି** (ଇଂରାଜୀ ଭାଷାରେ **plantar wart**) ଏକ ଭାତୁଡ଼ି wart ଯାହା ପାଦତଳେ (bottom) ବା ପାଦ ଆଙ୍ଗୁଠି (toes) ତଳେ ସୃଷ୍ଟି ହୁଏ ।  ଏହି ଭାତୁଡ଼ିର ରଙ୍ଗ ଚର୍ମ (skin) ରଙ୍ଗ ସ‌ହିତ ସମାନ ଥାଏ ।  ରୋଗ ହେବା ନିମନ୍ତେ ଚମ ଖଣ୍ଡିଆ ହେବା ଆବଶ୍ୟକ । ଲକ୍ଷଣ ଦେଖି ରୋଗ ସ‌ହଜରେ ରୋଗ ନିର୍ଣ୍ଣୟ କରିହୁଏ ।
 

ଲକ୍ଷଣ ଦେଖାଗଲେ ଚିକିତ୍ସା ଆବଶ୍ୟକ ହୁଏ । ସାଲିସିଲିକ ଏସିଡ (ଡାକ୍ତରୀ ବ୍ୟବ‌ହାର), କ୍ରାୟୋଥେରାପି (cryotherapy) ଓ ଅପରେଶନ କରି ବାହାର କରିଦେବା ଆଦି ଚିକିତ୍ସା କରାଯାଏ ।  ଚିକିତ୍ସା ଆରମ୍ଭ କରିବା ପୂର୍ବରୁ ଭାତୁଡ଼ି ଉପରେ ଥିବା ଚମକୁ ବାହାର କରିଦିଆଯାଏ । ପ୍ରାୟ ୧/୩ରୁ ୨/୩ ରୋଗୀଙ୍କର କୌଣସି ନିର୍ଦ୍ଦିଷ୍ଟ ଚିକିତ୍ସା ଆବଶ୍ୟକ ହୁଏନି କିନ୍ତୁ ଏହା ୨ ବର୍ଷ ନିମନ୍ତେ ଲାଗୁ ହୁଏ । ଏହି ପାଦ ଭାତୁଡ଼ି ଏକ ସାଧାରଣ ରୋଗ । ପିଲା ଓ ଯୁବାବସ୍ଥାରେ ଏ ରୋଗଦ୍ୱାରା ସାଧାରଣତଃ ଆକ୍ରାନ୍ତ ହେବା ଦେଖାଯାଏ ।

Veruca right foot detail.jpg|ପାଦ ଭାତୁଡ଼ି  
File:Plantarwartscluster.jpg|ମୋଜାଇକ ଭାତୁଡ଼ି ପୁଞ୍ଜ  
File:Wart-IMG 1676.JPG|ନବଜାତ ପାଦ ଭାତୁଡ଼ି 

 
## ଆଧାର 
## External links 
*Plantar warts at the Mayo Clinic website
*Warts at *The Merck Manual*

ଶ୍ରେଣୀ:ଚିକିତ୍ସା ବିଜ୍ଞାନ
କୁରୁକ୍ଷେତ୍ର (ଓଡ଼ିଆ କଥାଚିତ୍ର)

**କୁରୁକ୍ଷେତ୍ର**, ୧୯୮୮ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର କାହାଣୀ ରଚନା କରିଥିଲେ ଭାଗିରଥୀ ବେହେରା । ବିଜୟ ମିଶ୍ର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଶ୍ରୀରାମ ପଣ୍ଡା ଏହି କଥାଚିତ୍ରଟିର ପ୍ରଯୋଜନା କରିଥିଲେ, ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଶ୍ରୀରାମ ପଣ୍ଡା, ତ୍ରିପୁରା ମିଶ୍ର, ବୈଶାଳୀ ପରିଡ଼ା, ଦେବୁ ବୋଷ, ସୁଜାତା ଆନନ୍ଦ, ଅଶ୍ରୁମୋଚନ ମହାନ୍ତି, ବିନାୟକ ମିଶ୍ର, ସୁଜାତା ଆନନ୍ଦ, ଦେବୁ ବ୍ରହ୍ମା, ଶେଖର ଦତ୍ତ, ସୁଲୁ ମହାନ୍ତି, ରାଧା ପଣ୍ଡା, ପ୍ରେମାଞ୍ଜନ ପରିଡ଼ା, ଜୟୀରାମ ସାମଲ, ସ୍ମିତା, ଦୁଃଖିରାମ ସ୍ୱାଇଁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ଶ୍ରୀରାମ ପଣ୍ଡା
* ତ୍ରିପୁରା ମିଶ୍ର
* ବୈଶାଳୀ ପରିଡ଼ା
* ଦେବୁ ବୋଷ
* ସୁଜାତା ଆନନ୍ଦ
* ଅଶ୍ରୁମୋଚନ ମହାନ୍ତି
* ବିନାୟକ ମିଶ୍ର
* ସୁଜାତା ଆନନ୍ଦ
* ଦେବୁ ବ୍ରହ୍ମା
*ଭୂପତି ତ୍ରିପାଠୀ
* ଶେଖର ଦତ୍ତ
* ସୁଲୁ ମହାନ୍ତି
* ରାଧା ପଣ୍ଡା
* ପ୍ରେମାଞ୍ଜନ ପରିଡ଼ା
* ଜୟୀରାମ ସାମଲ
* ସ୍ମିତା
* ଦୁଃଖିରାମ ସ୍ୱାଇଁ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୧୯୮୮ର ଓଡ଼ିଆ କଥାଚିତ୍ର
ତରଳ ବାୟୁ

**ତରଳ ବାୟୁ** (ଇଂରାଜୀ: Liquid air) ବାୟୁର ଏକପ୍ରକାର ଅବସ୍ଥା ଯାହାକୁ ନିମ୍ନ ତାପକ୍ରମରେ ଚାପ ପ୍ରଦାନ କରି ଗ୍ୟାସୀୟ ଅବସ୍ଥାରୁ ତରଳ ଅବସ୍ଥାକୁ ଅଣାଯାଏ । ଏଥିପାଇଁ ବିଭିନ୍ନ ପ୍ରକାର ଯନ୍ତ୍ର ଅଛି । ଏହି ଯନ୍ତ୍ର ସାହାଯ୍ୟରେ ସାଧାରଣ ବାୟୁରୁ ତରଳ ବାୟୁ ପ୍ରସ୍ତୁତ କରାଯାଏ । ଏହା ତରଳାବସ୍ଥାରେ ଜଳ ଭଳି ବର୍ଣ୍ଣହୀନ କିମ୍ବା ସାମାନ୍ୟ ନୀଳରଙ୍ଗର ଦିଶେ ।
ତରଳ ବାୟୁକୁ ଆବଦ୍ଧ ପାତ୍ର ଭିତରେ ରଖାଯାଏ, ଖୋଲା ପାତ୍ରରେ ରଖିଦେଲେ ଏହା ସଙ୍ଗେ ସଙ୍ଗେ ବାଷ୍ପୀଭୂତ ହୋଇ ଉଡ଼ିଯାଏ । ଏହାର ଏକ ନିର୍ଦ୍ଧିଷ୍ଟ ସ୍ପୁଟନାଙ୍କ ନାହିଁ ।
## ବୈଶିଷ୍ଠ୍ୟ 
ତରଳ ବାୟୁର ଘନତ୍ୱ ପ୍ରାୟ ୮୭୦ କିଲୋଗ୍ରାମ ପ୍ରତି ଘନମିଟର ।  ମାତ୍ର ମୌଳିକ ଉପାଦାନର ପ୍ରକାର ଭିତ୍ତିରେ ଏହାର ଘନତ୍ୱ ନିର୍ଭର କରେ ।
ତରଳ ବାୟୁ ୫୮କେଲଭିନ ତଥା -୨୧୫° ସେଲସିଅସରେ ବରଫରେ ପରିଣତ ହୋଇପାରେ । ଏହାର ସ୍ପୁଟନାଙ୍କ ୧୯୪.୩୫° ସେଲସିଅସ । ବାୟୁମଣ୍ଡଳୀୟ ଅମ୍ଳଜାନ ସଂସ୍ପର୍ଶରେ ଆସିଲେ ଗ୍ୟାସୀୟ ଅବସ୍ଥାକୁ ପରିବର୍ତ୍ତିତ ହୋଇଯାଏ ।
## ବ୍ୟବହାର 
* *ଫୁଏଲ ଗ୍ୟାସ ୱେଲଡ଼ିଙ୍ଗ ଆଣ୍ଡ କଟିଙ୍ଗ*: ଇନ୍ଧନଗ୍ୟାସ ଏବଂ ଅମ୍ଳଜାନ ସାହାଯ୍ୟରେ ଧାତବୀୟ ପଦାର୍ଥକୁ କାଟିବା ଓ ଯୋଡ଼ିବା 
* କମ ତାପମାତ୍ରାରେ ଶ୍ୱାସନେବାରେ ସାହାଯ୍ୟ କରିବା
* ଯବକ୍ଷାରଜାନ ସାଧାରଣ ତାପମାତ୍ରାରେ ତଥା ଗ୍ୟାସୀୟ ଅବସ୍ଥାରେ ବିଶେଷ ବ୍ୟବହୃତ ହେଉନଥିବାବେଳେ ତରଳ ଅବସ୍ଥାରେ ଅଧିକ ବ୍ୟବହୃତ ହୋଇଥାଏ 
*୧୮୯୯-୧୯୦୨ ମସିହା ମଧ୍ୟରେ *ଲିକ୍ୟୁଇଡ ଏୟାର* ନାମକ ଏକ ଗାଡ଼ି କମ୍ପାନୀ ଏକ କାର ତିଆରି କରିଥିଲା, ଯାହା ତରଳ ବାୟୁ ଇନ୍ଧନରୂପେ ବ୍ୟବହାର କରି ଚାଲିପାରିଥାନ୍ତା । ଏଣୁ ତରଳ ବାୟୁ ଶକ୍ତି ସଂରକ୍ଷଣର ଏକ ମାଧ୍ୟମ  
## ଚିତ୍ରାବଳୀ 

File:PSM_V55_D051_Diagram_of_liquid_air_production_apparatus.png|ବାୟୁ ତରଳୀକରଣ ସରଞ୍ଜାମର ରେଖାଚିତ୍ର
File:PSM V13 D089 Diagram of the pictet apparatus.jpg|ପିକ୍ଟେଟ ଯନ୍ତ୍ରର ରେଖାଚିତ୍ର
File:PSM V13 D090 The pictet apparatus.jpg|ପିକ୍ଟେଟ ଯନ୍ତ୍ର
File:PSM V13 D091 Sectional view of the pictet apparatus.jpg
File:PSM V12 D637 Gas liquefaction glass apparatus.jpg|ବାୟୁ ତରଳୀକରଣ ପାଇଁ କାଚ ଯନ୍ତ୍ରପାତି
File:Praxair liquid air plant, Loveland, Colorado.jpg|କୋଲୋରାଡୋରେ ଥିବା ବାୟୁ ତରଳୀକରଣ କାରଖାନା

## ଆଧାର 
## ଆହୁରି ଦେଖିପାରିବେ 
* http://www.bbc.co.uk/schools/gcsebitesize/science/edexcel_pre_2011/oneearth/usefulproductsrev2.shtml
* 2013-05-20 MIT Technology Review article on liquid air developments for transportation and grid energy storage 

ଶ୍ରେଣୀ:ବିଜ୍ଞାନ
ଶ୍ରେଣୀ:ରସାୟନ ବିଜ୍ଞାନ
ଥିଆମିନ ଅଭାବ

**ଥିଆମିନ ଅଭାବ** (**Thiamine deficiency**) ଏକ ଡାକ୍ତରୀ ସମସ୍ୟା ଯେଉଁଥିରେ କମ୍ ପରିମାଣର ଥିଆମିନ ବା ଜୀବସାର କ ଖାଦ୍ୟ ଖାଇବାକୁ ମିଳେ । ବୟଃପ୍ରାପ୍ତ ଲୋକଙ୍କର ୨ ପ୍ରକାର ଅଭାବ ଦେଖାଯାଏ ଯଥା:- ଆର୍ଦ୍ର ବେରିବେରି ଓ ଶୁଷ୍କ ବେରିବେରି । ଶିଶୁମାନଙ୍କର ଆକ୍ୟୁଟ ବେରିବେରି ହୋଇ ଅରୁଚି, ବାନ୍ତି, ଲାକ୍ଟିକଏସିଡୋସିସ (lactic acidosis), ହୃଦ୍‌ଗତି ହାର ପରିବର୍ତ୍ତନ ଓ ବଡ଼ ହୃତ୍‌ପିଣ୍ଡ ହୋଇଯାଏ ।
 

ଅଧିକାଂଶ ଲୋକ ଧଳା ଭାତ (white rice) ଖାଇବା ଯୋଗୁ, ମଦ୍ୟାତ୍ୟୟ, ଡାଏଲିସିସ (dialysis), କ୍ରନିକ ତରଳ ଝାଡ଼ା, ଅଧିକ ଡାଇୟୁରେଟିକ (diuretics) ବ୍ୟବ‌ହାର ଯୋଗୁ ଏହି ରୋଗ ସଙ୍କଟ ସୃଷ୍ଟି ହୁଏ । ଲକ୍ଷଣ, ପରିସ୍ରାରେ ସ୍ୱଳ୍ପ ପରିମାଣ ଥିଆମିନ, ଅଧିକ ରକ୍ତ ଲାକ୍ଟିକ ଏସିଡ (lactate) ଓ ଚିକିତ୍ସାରେ ଉନ୍ନତି ଦେଖାଦେଲେ ରୋଗ ନିର୍ଣ୍ଣୟ ହୁଏ ।

ପାଟିରେ ବା ଇଞ୍ଜେକସନ ଆକାରରେ ଥିଆମିନ ପରିପୂରକ (thiamine supplementation ଦେଇ ଏହାର ଚିକିତ୍ସା କରାଯାଏ । ସାଧାରଣତଃ ଏହା ସବ-ସାହାରା ଆଫ୍ରିକାରେ (sub-Saharan Africa) ଦେଖାଯାଏ ।

## ଆଧାର 
## ବାହ୍ୟ ଲିଙ୍କ 
ଶ୍ରେଣୀ:ଚିକିତ୍ସା ବିଜ୍ଞାନ
ସାତକଡ଼ି ହୋତା

**ସାତକଡ଼ି ହୋତା** (୨୯ ଅକ୍ଟୋବର ୧୯୨୯–୧୧ ଫେବୃଆରୀ ୨୦୨୪) ଜଣେ ଭାରତୀୟ ଓଡ଼ିଆ-ଭାଷୀ ସାହିତ୍ୟିକ ଓ ଖବରକାଗଜ ସମ୍ପାଦକ ଥିଲେ । କବିତାରି ସେ ନିଜ ସାହିତ୍ୟ ରଚନା ଆରମ୍ଭ କରି ୨୭ଟି ଗଳ୍ପ, ୨୧ଟି ଉପନ୍ୟାସ ଓ ଗୋଟିଏ କବିତା ସଂକଳନ ପୁସ୍ତକ ରଚନା କରିଥିଲେ । ଏଥି ସହିତ ସେ ଅନୁବାଦ ଓ ଆତ୍ମଜୀବନୀ ଆଦି ସାହିତ୍ୟ ମଧ୍ୟ ରଚନା କରିଥିଲେ । ୧୯୬୭ରେ ତାଙ୍କର ପ୍ରଥମ ଉପନ୍ୟାସ *ବ୍ୟାକୁଳ ହୃଦୟ* ଓ ୧୯୭୧ରେ ପ୍ରଥମ ଗପ ପ୍ରକାଶ ପାଇଥିଲା । ତାଙ୍କ ଉପନ୍ୟାସ *ଅଶାନ୍ତ ଅରଣ୍ୟ* ପାଇଁ ସେ ୧୯୮୭ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମେତ ୨୦୦୦ ମସିହାରେ ଉତ୍କଳ ସାହିତ୍ୟ ସମାଜ ଉପନ୍ୟାସ ସମ୍ମାନ, ୨୦୦୪ରେ ଶାରଳା ପୁରସ୍କାର, ୨୦୧୭ରେ ସାହିତ୍ୟ ଭାରତୀ ସମ୍ମାନରେ ସମ୍ମାନିତ ହୋଇଥିଲେ । ଭାରତୀୟ ରେଳବାଇରୁ ଅବସର ପରେ ସେ ଓଡ଼ିଆ ଖବରକାଗଜ ସମୟର ସମ୍ପାଦକ ଥିଲେ ଏବଂ ଓଡ଼ିଶା ସାହିତ୍ୟ ଏକାଡେମୀର ସଭାପତି ମଧ୍ୟ ଥିଲେ । ୧୯୮୫ ମସିହାରେ ସେ ଭୁବନେଶ୍ୱର ପୁସ୍ତକ ମେଳାର ମୁଖ୍ୟ ଉଦ୍ୟୋକ୍ତା ଥିଲେ । ସେ ଓଡ଼ିଆ ଲେଖକ ଗୀତା ହୋତାଙ୍କୁ ବିବାହ କରିଥିଲେ । 

୨୦୨୪ ଫେବୃଆରୀ ୧୧ରେ ୯୪ ବର୍ଷ ବୟସରେ ତାଙ୍କର ଦେହାନ୍ତ ହୋଇଥିଲା । 

## ପ୍ରାରମ୍ଭିକ ଜୀବନ ଓ ବୃତ୍ତି 
ସାତକଡ଼ି ହୋତା ୧୯୨୯ ଅକ୍ଟୋବର ୨୯ରେ ମୟୂରଭଞ୍ଜ ଜିଲ୍ଲା ଅନ୍ତର୍ଗତ ଜଗନ୍ନାଥଖୁଣ୍ଟାରେ ଜନ୍ମଗ୍ରହଣ କରିଥିଲେ । ସେ ବୃତ୍ତିଗତ ଭାବେ ଭାରତୀୟ ରେଳବାଇରେ କାର୍ଯ୍ୟ ଆରମ୍ଭ କରିଥିଲେ । ପରେ ସେ ଦୈନିକ ଓଡ଼ିଆ ଖବରକାଗଜ ସମୟର ସମ୍ପାଦକ ଭାବେ ଯୋଗଦେଇଥିଲେ ।

## ସାହିତ୍ୟ ରଚନା 
ସାତକଡ଼ି ହୋତା ଓଡ଼ିଆରେ ଗଳ୍ପ, ଉପନ୍ୟାସ, କବିତା, ଅନୁବାଦ ଓ ଆତ୍ମଜୀବନୀ ସାହିତ୍ୟ ରଚନା କରିଥିଲେ । ସେ ମୋଟ ୨୭ଟି ଗଳ୍ପ, ୨୧ଟି ଉପନ୍ୟାସ ଓ ଗୋଟିଏ କବିତା ବହି ରଚନା କରିଥିଲେ । ୧୯୬୭ରେ ସେ ତାଙ୍କର ପ୍ରଥମ ଉପନ୍ୟାସ *ବ୍ୟାକୁଳ ହୃଦୟ* ରଚନାକରିଥିଲେ ।

## ରଚନାବଳୀ 
**ଉପନ୍ୟାସ**

* ବ୍ୟାକୁଳ ହୃଦୟ
*ମୁହାଁମୁହିଁ
*ସ୍ବପ୍ନ ଶିଉଳୀ
*ଏତେ ସ୍ବପ୍ନ ଏତେ ଆଲୋକ 
*ଅନେକ ଦିଗନ୍ତ 
*ଅଶାନ୍ତ ଅରଣ୍ୟ
*ଅସମୟ
*ଶତାବ୍ଦୀର ଶୋଷ 
*ପ୍ରଥମ ଅଧ୍ୟାୟ
*ରାଜଧାନୀର ରଙ୍ଗ 
*କୃଶବିଦ୍ଧ 
*ପ୍ରତ୍ୟୁଷର ପ୍ରଶ୍ନ 
*ଭଙ୍ଗାକାଚ
*ସୂର୍ଯ୍ୟ ଉଇଁଲେ ସ୍ବପ୍ନ
* ସଚିବାଳୟ
*ସତ୍ୟନଗର 
*ଜନନୀ ଜନ୍ମଭୂମି 
*ଦୀର୍ଘ ରୋମାଞ୍ଚକର ଯାତ୍ରା
* ମୁକ୍ତିମନ୍ତ୍ର
* ଧର୍ମଯୁଦ୍ଧ
* ତୀର୍ଥଯାତ୍ରା

**ଗଳ୍ପ ସଙ୍କଳନ**

* କିରିବୁରୁ କନ୍ୟା
* ଫୁଲର ଗୋଟିଏ ସୁରଭି
* ସାୟାହ୍ନର ଶୋଭା
* ଅସତର୍କ ମୁହୂର୍ତ୍ତ
* ଜଗନ୍ନାଥ ହସ
* ଶୋଣିତର ସ୍ୱପ୍ନ
* ବେଗେ ସାହେବ
* ନୀଳାଚଳକୁ ରାସ୍ତା
* ମଧୁଲଗ୍ନ
* ମହାସ୍ନାନ
* ଲଙ୍ଗଳା ରାଜା
* ମୋ ଗଳ୍ପର ନାୟକ
* ଶେଷ ସମ୍ବଳ
* ସବା ଶେଷରେ
* ଆକାର ଘର
* ରାଜଧାନୀର ସକାଳ
* କଥା ଅନେକ
* ଦୀପ ଜଳିଲେ ଆଲୁଅ
* ଶୁମ୍ଭ ନିଶୁମ୍ଭ
* ଷ୍ଟୁଆର୍ଟ ସାହେବ
* ମୋ ଗଳ୍ପ

## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୧୯୮୭ (*ଅଶାନ୍ତ ଅରଣ୍ୟ* ପାଇଁ)
* ଶାରଳା ପୁରସ୍କାର - ୨୦୦୪ (*ମୁକ୍ତିମନ୍ତ୍ର ଓ ଜନନୀ ଜନ୍ମଭୂମି*)
* ସାହିତ୍ୟ ଭାରତୀ ସମ୍ମାନ - ୨୦୧୭
* ଉତ୍କଳ ସାହିତ୍ୟ ସମାଜ ଉପନ୍ୟାସ ସମ୍ମାନ, ୨୦୦୦
## ଆଧାର 
ଶ୍ରେଣୀ:୧୯୨୯ ଜନ୍ମ
ଶ୍ରେଣୀ:ଶାରଳା ପୁରସ୍କାର ବିଜେତା
ଶ୍ରେଣୀ:ଓଡ଼ିଆ କବି
ଶ୍ରେଣୀ:ଓଡ଼ିଆ ଔପନ୍ୟାସିକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:୨୦୨୪ ମୃତ୍ୟୁ
ଏକ୍ସ‌ୱାଇୱାଇ ସିଣ୍ଡ୍ରୋମ

**ଏକ୍ସ‌ୱାଇୱାଇ ସିଣ୍ଡ୍ରୋମ** (ଇଂରାଜୀ ଭାଷାରେ **XYY syndrome**) ଏକ ଜେନେଟିକ ରୋଗ ଯେଉଁଥିରେ ପୁରୁଷର ଏକ ଅଧିକ ୱାଇ/'Y'  ଗୁଣସୁତ୍ର ବା କ୍ରୋମୋଜୋମ (genetic condition) ଥାଏ । ଫଳାଫଳ ସାଧାରଣତଃ ଭଳ ।   ଅନେକ ଲୋକଙ୍କର ଏହି ରୋଗ ଥାଇ ମଧ୍ୟ ଅଜଣା ରହନ୍ତି । ସନ ୧୯୬୧ରେ ପ୍ରଥମେ ଏହି ରୋଗର ବର୍ଣ୍ଣନା କରାଯାଇଥିଲା ।
 
## ଏହା ମଧ୍ୟ ଦେଖନ୍ତୁ 
*Klinefelter syndrome (47, XXY)
*Triple X syndrome (47, XXX)
*Turner syndrome (45,X)
*XXYY syndrome (48, XXYY)

## ଆଧାର 
## ବାହ୍ୟ ଲିଙ୍କ 
* Nielsen, Johannes (1998). XYY males. An orientation.

ଶ୍ରେଣୀ:ଚିକିତ୍ସା ବିଜ୍ଞାନ
ଜମି ଅଧିଗ୍ରହଣ ଅଧିନିୟମ, ୧୮୯୪

**ଜମି ଅଧିଗ୍ରହଣ ଅଧିନିୟମ, ୧୮୯୪** ବ୍ରିଟିଶ ସରକାର ଅମଳରୁ ଲାଗୁ କରାଯାଇଥିବା ଏକ ଆଇନ ଯାହା କି ସରକାରଙ୍କୁ ରାଜ୍ୟର ବେସରକାରୀ ଜମି ସର୍ବସାଧାରଣ ମଙ୍ଗଳ ପାଇଁ ବିନିଯୋଗ ସକାଶେ ଅଧିଗ୍ରହଣ କରିବା ପାଇଁ ଆବଶ୍ୟକୀୟ କ୍ଷମତା ଦେବା ଉଦ୍ଦେଶ୍ୟରେ ଅଧିନିୟମିତ ।
## ଅଧିନିୟମ ବିଷୟରେ 
ବ୍ରିଟିଶ ରାଜ ସମୟରେ ଲାଗୁ କରାଯାଇଥିବା ଅନେକ ଆଇନ ମଧ୍ୟରୁ ଜମି ଜମା ଅଧିକାର ସମ୍ପର୍କିତ ଏହା ଏକ ବିଶେଷ ଅଧିନିୟମ । ଭାରତ ସ୍ୱାଧୀନତା ହେବା ପରେ ମଧ୍ୟ ତତ୍କାଳୀନ ସରକାର ଏହି ଆଇନକୁ ଗ୍ରହଣ କରି ଏହା ମଧ୍ୟମରେ ବିଭିନ୍ନ ଲୋକହିତକର ଶିଳ୍ପ ବା ପରିଯୋଜନା ନିମିତ୍ତ ଜମି ଅଧିଗ୍ରହଣ ପୂର୍ବକ ଏହି ଆଇନର ପ୍ରୟୋଗ କରିଛନ୍ତି । ତେବେ ପରବର୍ତ୍ତୀ ସମୟରେ କ୍ଷତିପୁରଣ ସମନ୍ଧୀୟ ରାଶି ତଥା ଏହାର ପରିଚାଳନାରେ ବ୍ୟାପକ ପାରଦର୍ଶିତା ଆଣିବା ଉଦ୍ଦେଶ୍ୟରେ ଏହି ଆଇନକୁ ବାତିଲ କରି "Right to Fair Compensation and Transparency in Land Acquisition, Rehabilitation and Resettlement Act, 2013" ଲାଗୁ କରାଯାଇଛି ।
### ବିଶେଷ ପ୍ରାବଧାନ 
* ଅଧିନିୟମର ଧାରା ୪ ଅନୁସାରେ ଯଦି ସରକାର ଅନୁଭବ କରନ୍ତି ଯେ ରାଜ୍ୟ ଅଧୀନସ୍ଥ କୌଣସି ଜମି ସର୍ବସାଧାରନ ହିତରେ କିମ୍ବା କୌଣସି କମ୍ପାନୀଦ୍ୱାରା ଶିଳ୍ପ ବିକାଶ ଉଦ୍ଦେଶ୍ୟରେ ଆବଶ୍ୟକ ହେଉଅଛି, ତେବେ ସରକାର ସେହି ମର୍ମରେ ଏକ ନୋଟିସ ସରକାରୀ ମୁଖପତ୍ରରେ ଏବଂ ଅନ୍ତତଃ ଦୁଇଗୋଟି ଖବର କାଗଜରେ (ତନ୍ମଧ୍ୟରୁ ଗୋଟିଏ ସ୍ଥାନୀୟ ଭାଷାରେ ହୋଇଥିବା ଦରକାର) ବିଜ୍ଞାପନ ମାଧ୍ୟମରେ ପ୍ରକାଶ କରିବେ । ଏତଦ୍ ବ୍ୟତୀତ ସ୍ଥାନୀୟ କଲେକ୍ଟର ଏହି ନୋଟିସ୍ ସଂପୃକ୍ତ ଇଲାକାର ଜନଗହଳୀପୂର୍ଣ୍ଣ ସ୍ଥାନ ବିଶେଷରେ ଜାରୀ କରି ସର୍ବସାଧାରଣଙ୍କ ଅବଗତି ନିମନ୍ତେ ବିହିତ ପଦକ୍ଷେପ ନେବେ । 
* ଅଧିନିୟମର ଧାରା ୫ ପ୍ରକାରେ ଯେଉଁ ବ୍ୟକ୍ତିବିଶେଷଙ୍କ ଜମି ସରକାର ଅଧିଗ୍ରହଣ କରିବେ, ସେହିମାନଙ୍କୁ ଜମି ଅଧିଗ୍ରହଣ ଜନିତ କ୍ଷତିପୁରଣ ଦେବା ପାଇଁ ପ୍ରକ୍ରୀୟା ଆରମ୍ଭ କରିବେ ।

## ଆଧାର 
## ଆହୁରି ପଢନ୍ତୁ 
* Land Acquisition Act, 1894 

ଶ୍ରେଣୀ: ଭାରତୀୟ ଆଇନ
ଏମ୍. କରୁଣାନିଧି

**ମୁଥୁବେଲ କରୁଣାନିଧି** (୩ ଜୁନ ୧୯୨୪ &ndash; ୭ ଅଗଷ୍ଟ ୨୦୧୮; **କଳାଇଙ୍ଗର** ଭାବରେ ଜଣାଶୁଣା), ଜଣେ ଭାରତୀୟ ରାଜନୈତିଜ୍ଞ ଯିଏକି ୧୯୬୯ରୁ ୨୦୧୧ ମଧ୍ୟରେ ତାମିଲନାଡ଼ୁର ୫ଥର ମୁଖ୍ୟମନ୍ତ୍ରୀ ଭାବରେ କାର୍ଯ୍ୟ କରିଛନ୍ତି । ସେ ଦ୍ରାବିଡ଼ ଲୋକଙ୍କର ଜଣେ ପ୍ରତିନିଧି ଭାବରେ କାର୍ଯ୍ୟ କରିଥିଲେ ଏବଂ ୧୦ ଥର ଦ୍ରାବିଡ଼ ମୁନ୍ନେତ୍ରା କାଜଗମ୍ ରାଜନୈତିକ ଦଳର ସଭାପତି ଥିଲେ । ସେ ରାଜନୀତିରେ ପ୍ରବେଶ କରିବା ଆଗରୁ ତାମିଲ କଥାଚିତ୍ର ଜଗତରେ ଜଣେ ଚିତ୍ରନାଟ୍ୟ ଲେଖକ ଭାବରେ କାର୍ଯ୍ୟ କରୁଥିଲେ । ସେ ତାମିଲ ସାହିତ୍ୟ ପାଇଁ ମଧ୍ୟ ଗପ, ନାଟକ, ଉପନ୍ୟାସ ଆଦି ରଚନା କରିଛନ୍ତି । କରୁଣାନିଧି ୭ ଅଗଷ୍ଟ ୨୦୧୮ରେ ଚେନ୍ନାଇର କାବେରୀ ହସ୍ପାତାଳରେ ମୃତ୍ୟୁବରଣ କରିଥିଲେ ।

## ସାହିତ୍ୟ ଏବଂ କଳା
କରୁଣାନିଧି ତାମିଲ କଥାଚିତ୍ର ଜଗତରେ ଜଣେ ଚିତ୍ରନାଟ୍ୟ ଲେଖକ ଭାବରେ ତାଙ୍କର କାର୍ଯ୍ୟ ଆରମ୍ଭ କରିଥିଲେ । ତାଙ୍କ ଚିତ୍ରନାଟ୍ୟର ପ୍ରଥମ ଚଳଚ୍ଚିତ୍ର ରାଜକୁମାରୀ ୧୯୪୭ ମସିହାରେ ମୁକ୍ତିଲାଭ କରିଥିଲା । ଏହାପରେ ସେ ଅନେକ କିଛି ଚଳଚ୍ଚିତ୍ରରେ ଚିତ୍ରନାଟ୍ୟ ରଚନା କରିଥିଲେ । ୧୯୫୨ ମସିହାରେ ମୁକ୍ତିଲାଭ କରିଥିବା ତାମିଲ ଚଳଚ୍ଚିତ୍ର ପରଶକ୍ତି ଥିଲା ତାଙ୍କର ସବୁଠାରୁ ଲୋକପ୍ରିୟ ରଚନା । ଏହି ଚଳଚ୍ଚିତ୍ରଟି ତାମିଲ କଥାଚିତ୍ର ଜଗତକୁ ଲୋକପ୍ରିୟତା ଦେଇଥିଲା । ଏହି ଚଳଚ୍ଚିତ୍ରଟିର କାହାଣୀରେ ହିନ୍ଦୁଧର୍ମ ଏବଂ ବ୍ରାହ୍ମଣ ସମାଜ ଉପରେ କିଛି କଟାକ୍ଷ ଥିବାରୁ ଏହାକୁ ଅନେକ ବିରୋଧ ମଧ୍ୟ କରିଥିଲେ ।

### ଲିଖନ ଶୈଳୀ
କରୁଣାନିଧି ତାଙ୍କର ବୁଦ୍ଧି ଏବଂ ବ୍ୟାଖାତ୍ମକ କୌଶଳ ଯୋଗୁଁ ବ‌ହୁତ କମ ଦିନରେ ଜଣେ ଲୋକପ୍ରିୟ ରାଜନୈତିଜ୍ଞ ହୋଇପାରିଥିଲେ । ତାଙ୍କର ରଚିତ କଥାଚିତ୍ରଟିର ନାଟକଗୁଡ଼ିକ ବଡ଼ ସାମାଜିକ ବର୍ତ୍ତା ଦେଉଥିଲା ଯାହାକି ଅଧିକ ଲୋକପ୍ରିୟ ହେଉଥିଲା । ଏମିତିକି ତାଙ୍କ ରଚିତ କିଛି ନାଟକ ମଧ୍ୟ ଅନେକ ସମୟରେ ବିରୋଧର ଶିକାର ହୋଇଥିଲା । ୧୯୫୦ ମସିହାରେ ତାଙ୍କ ରଚିତ ଦୁଇଟି ନାଟକ ମଧ୍ୟ ବେଆଇନ ଘୋଷଣା କରିଦିଆଯାଇଥିଅଲ ।

## ଆଧାର
ଶ୍ରେଣୀ:୧୯୨୪ ଜନ୍ମ
ଶ୍ରେଣୀ:୨୦୧୮ ମୃତ୍ୟୁ